
37. Καταστάσεις προσωπικού Λιμενικού Σώματος - 

ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 37 
Καταστάσεις προσωπικού Λιμενικού Σώματος - 
Ελληνικής Ακτοφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 1, περίπτωση ζ του άρθρου 14 
του ν. 3922/2011 «Σύσταση Αρχηγείου Λιμενικού Σώμα¬ 
τος- Ελληνικής Ακτοφυλακής και άλλες διατάξεις» (ΦΕΚ 
35 Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Το γεγονός ότι από τις διατάξεις του παρόντος 
διατάγματος, δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθμ. 20/2012 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη αποφασίζουμε: 

Άρθρο 1 

Είδη Καταστάσεων 

1. Κατάσταση Αξιωματικού, Ανθυπασπιστή, Υπαξιω- 
ματικού Λ.Σ.-ΕΛ.ΑΚΤ. και Λιμενοφύλακα, είναι η θέση 
στην οποία τελούν σε ό,τι αφορά τη σχέση τους με 
την Υπηρεσία. 

2. Βασικές καταστάσεις είναι η ενέργεια και η εφε¬ 
δρεία: 


α) Ενέργεια: είναι η κατάσταση του Αξιωματικού, Αν- 
θυπασπιστή, Υπαξιωματικού Λ.Σ.-ΕΛ.ΑΚΤ. και Λιμενοφύ¬ 
λακα, που υπηρετεί στις τάξεις του Λ.Σ.-ΕΛ.ΑΚΤ. 

β) Εφεδρεία: είναι η κατάσταση του Αξιωματικού, 
Ανθυπασπιστή, Υπαξιωματικού Λ.Σ.-ΕΛ.ΑΚΤ. και Λιμε¬ 
νοφύλακα, που έχει αποστρατευθεί από τις τάξεις του 
Λ.Σ.-ΕΛ.ΑΚΤ. και είναι εγγεγραμμένος στα στελέχη εφε¬ 
δρείας. 

Άρθρο 2 

Είδη καταστάσεων των εν ενεργεία 
στελεχών Λ.Σ. -ΕΛ.ΑΚΤ. 

2. Οι καταστάσεις των εν ενεργεία Αξιωματικών, Αν- 
θυπασπιστών, Υπαξιωματικών Λ.Σ. -ΕΛ.ΑΚΤ. και Λιμενο¬ 
φυλάκων είναι: 
α) Η ενεργός υπηρεσία, 
β) Η υπηρεσία γραφείου, 
γ) Η διαθεσιμότητα, 
δ) Η μακρά αναρρωτική άδεια, 
ε) Η αργία με πρόσκαιρη παύση, 
στ) Η αργία με προσωρινή απόλυση. 

2. Οι καταστάσεις των εν ενεργεία Αξιωματικών ειδικό¬ 
τητας Ιερέα είναι η ενεργός υπηρεσία, η διαθεσιμότητα 
και η μακρά αναρρωτική άδεια. 

3. Οι μόνιμοι εξ εφεδρείας, καθώς και οι μόνιμοι έφε¬ 
δροι Αξιωματικοί Λ.Σ.-ΕΛ.ΑΚΤ., διατελούν μόνο σε κα¬ 
τάσταση ενεργού υπηρεσίας. 

4. Οι εν ενεργεία Αξιωματικοί και λοιποί βαθμοφό¬ 
ροι Λ.Σ.-ΕΛ.ΑΚΤ., που διατελούν σε οποιαδήποτε από 
τις ανωτέρω καταστάσεις, υπόκεινται σε όλες τις περί 
πειθαρχίας εκάστοτε ισχύουσες διατάξεις. 

5. Οι διοικητικές πράξεις με τις οποίες τίθενται στις 
ανωτέρω καταστάσεις τα στελέχη Λ.Σ.-ΕΛ.ΑΚΤ. σύμ¬ 
φωνα με τις διατάξεις του παρόντος Προεδρικού δι¬ 
ατάγματος, κοινοποιούνται στους ενδιαφερομένους 
με εμπιστευτικό έγγραφο με απόδειξη, καθώς και στις 
Υπηρεσίες τους, καταχωρίζονται στα Μητρώα της Δι¬ 
εύθυνσης Προσωπικού Λ.Σ.-ΕΛ.ΑΚΤ. και τηρούνται στον 
ατομικό τους φάκελο. Η ανωτέρω απόδειξη υποβάλλεται 
στη Διεύθυνση Προσωπικού Λ.Σ.-ΕΛ.ΑΚΤ. και δηλώνεται 
σε αυτήν ο τόπος που επέλεξε το στέλεχος Λ.Σ.-ΕΛ.ΑΚΤ. 
για διαμονή, σε όσες περιπτώσεις υπάρχει αυτό το δι¬ 
καίωμα σύμφωνα με τις σχετικές διατάξεις του παρό¬ 
ντος Προεδρικού διατάγματος. 

Άρθρο 3 

Ενεργός υπηρεσία 

1. Ενεργός υπηρεσία είναι η κατάσταση του στελέ¬ 
χους Λ.Σ.-ΕΛ.ΑΚΤ. που ανήκει στη δύναμη οποιοσδήποτε 
Υπηρεσίας του Λ.Σ.-ΕΛ.ΑΚΤ. και εκτελεί υπηρεσία, είναι 
δε ικανό να χρησιμοποιηθεί σε οποιαδήποτε θέση ή 
αποστολή προβλέπεται για την κατηγορία και το βαθ¬ 
μό του. 

2. Ως ενεργός υπηρεσία λογίζεται και η φοίτηση σε 
σχολές ή σε ειδικά σχολεία, που πραγματοποιείται κατά 
τη διάρκεια αυτής, καθώς και η προσωρινή απουσία σε 
άδεια προβλεπόμενη από τις οικείες διατάξεις, ή για 
λόγους υγείας, εξαιρουμένης της μακράς αναρρωτικής 
άδειας. 

3. Το ιπτάμενο προσωπικό Λ.Σ.-ΕΛ.ΑΚΤ. διέπεται από 
τις διατάξεις, που ισχύουν κάθε φορά για το ιπτάμενο 
στρατιωτικό προσωπικό των Ενόπλων Δυνάμεων, όσον 
αφορά την πτητική ενέργεια και τίθεται σε αυτήν με 
απόφαση του Αρχηγού Λ.Σ.-ΕΛ.ΑΚΤ. 

Άρθρο 4 

Υπηρεσία Γραφείου 

1. Υπηρεσία γραφείου είναι η κατάσταση στην οποία 
τίθεται ο εν ενεργεία Αξιωματικός, Ανθυπασπιστής, Υπα- 
ξιωματικός Λ.Σ.-ΕΛ.ΑΚΤ. και Λιμενοφύλακας, ο οποίος 
για λόγους υγείας κρίνεται ανίκανος για κάθε άλλη 
υπηρεσία, εκτός από εκείνη του γραφείου. 

2. Η θέση των Αξιωματικών Λ.Σ.-ΕΛ.ΑΚΤ. στην κατάστα¬ 
ση της υπηρεσίας γραφείου ενεργείται με προεδρικό 
διάταγμα που προκαλείται από τον οικείο Υπουργό, ενώ 
για τους Ανθυπασπιστές, Υπαξιωματικούς Λ.Σ.-ΕΛ.ΑΚΤ. 
και Λιμενοφύλακες με απόφαση του οικείου Υπουργού, 
κατόπιν γνωμάτευσης της Ανώτατης του Ναυτικού Υγει¬ 
ονομικής Επιτροπής (Α.Ν.Υ.Ε.). 

3. Οι τιθέμενοι σε κατάσταση υπηρεσίας γραφείου δε 
δύνανται να επανέλθουν στην ενεργό υπηρεσία. 

4. Οι ανωτέρω τοποθετούνται σε γραφική υπηρεσία 
ανάλογα με τα προσόντα τους και την κατάσταση της 
υγείας τους στον εκάστοτε τόπο επιλογής τους, σε 
προσωποπαγείς θέσεις που συνιστώνται με απόφαση 
του Αρχηγού Λ.Σ.-ΕΛ.ΑΚΤ. μετά από κοινή εισήγηση της 
Διεύθυνσης Προσωπικού Λ.Σ.-ΕΛ.ΑΚΤ. και της Υπηρεσίας 
Υγειονομικού, οι οποίες καταργούνται αυτοδίκαια μετά 
την αποχώρησή τους από την υπηρεσία. Οι Αξιωματικοί, 
Ανθυπασπιστές και Υπαξιωματικοί Λ.Σ.-ΕΛ.ΑΚΤ. που τί¬ 
θενται σε κατάσταση υπηρεσίας γραφείου, δε δύνανται 
να ασκήσουν διοίκηση. 

5. Για τις κρίσεις και τις προαγωγές όσων τίθενται 
στην κατάσταση της υπηρεσίας γραφείου, εφαρμόζο¬ 
νται οι αντίστοιχες διατάξεις που αναφέρονται στο λοι¬ 
πό προσωπικό Λ.Σ.-ΕΛ.ΑΚΤ. Τα στελέχη Λ.Σ. -ΕΛ.ΑΚΤ. 
που τίθενται σε κατάσταση υπηρεσίας γραφείου δεν 
καταλαμβάνουν ορμονικές θέσεις και παραμένουν εντε- 
ταγμένα στις επετηρίδες τους, χωρίς να στερούνται της 
αρχαιότητάς τους. 

Άρθρο 5 

Κατάσταση διαθεσιμότητας 

1. Διαθεσιμότητα είναι η κατάσταση του εν ενεργεία 
μόνιμου Αξιωματικού, Ανθυπασπιστή, Υπαξιωματικού 
Λ.Σ.-ΕΛ.ΑΚΤ. και Λιμενοφύλακα, που τίθεται προσωρινά 
εκτός υπηρεσίας σύμφωνα με τα οριζόμενα στα επό¬ 
μενα άρθρα. 


2. Οι ευρισκόμενοι σε κατάσταση διαθεσιμότητας 
λαμβάνουν το ογδόντα πέντε τοις εκατό του συνόλου 
των αποδοχών τους, οι δε προσωρινά κρατούμενοι και 
φυλακισμένοι το ογδόντα τοις εκατό. 

Άρθρο 6 

Διαθεσιμότητα με αίτηση 

1. Τα στελέχη Λ.Σ.-ΕΛ.ΑΚΤ. δύναται να τεθούν με από¬ 
φαση του Αρχηγού Λ.Σ.-ΕΛ.ΑΚΤ. σε διαθεσιμότητα με 
αίτησή τους, εφόσον το επιτρέπουν οι ανάγκες της 
Υπηρεσίας, για λόγους οξείας ή χρόνιας ασθένειας, ή 
αναπηρίας συζύγου, τέκνου, γονέων, ή άγαμων αδελ¬ 
φών. Η αίτηση των ενδιαφερομένων συνοδεύεται από 
σχετική γνωμάτευση που εκδίδεται κατά τους νομί¬ 
μους τύπους, από ιατρούς που υπηρετούν σε νομικά 
πρόσωπα δημοσίου ή ιδιωτικού δικαίου, σύμφωνα με 
τις διατάξεις τον ατόμου 3418/2005 (ΦΕΚ 287 Α'), όπως 
ισχύουν κάθε φορά. 

2. Η διάρκεια της διαθεσιμότητας αυτής δε δύναται να 
είναι μικρότερη των δυο μηνών, ούτε και να υπερβαίνει 
τους έξι μήνες εντός της ίδιας πενταετίας. 

3. Ο Αρχηγός Λ.Σ.-ΕΛ.ΑΚΤ. υποχρεούται να ανακαλεί 
στην ενεργό υπηρεσία το προσωπικό Λ.Σ.-ΕΛ.ΑΚΤ. που 
τελεί σε διαθεσιμότητα με αίτησή του, εφόσον οι ανά¬ 
γκες της Υπηρεσίας το επιβάλλουν. 

4. Αν κηρυχθεί γενική επιστράτευση, όσοι από το προ¬ 
σωπικό Λ.Σ.-ΕΛ-ΑΚΤ. διατελούν σε κατάσταση διαθε¬ 
σιμότητας με αίτησή τους, θεωρούνται αυτοδίκαια ότι 
έχουν ανακληθεί στην, ενεργό υπηρεσία και οφείλουν 
να παρουσιασθούν αμέσως στις οικείες Υπηρεσίες, σύμ¬ 
φωνα με τις οδηγίες για την επιστράτευση, ή αν δεν 
υπάρχουν αυτές, στην Υπηρεσία στην οποία ανήκαν 
όταν ετέθησαν σε διαθεσιμότητα. 

5. Ο χρόνος κατά τον οποίο το προσωπικό Λ.Σ.-ΕΛ.ΑΚΤ. 
διετέλεσε στην κατάσταση της διαθεσιμότητας με αίτη¬ 
ση, λογίζεται ως χρόνος πραγματικής υπηρεσίας. 

6. Όσοι διατελούν σε διαθεσιμότητα με αίτηση, μετά 
τη λήξη της επανέρχονται αυτοδίκαια στην προηγού¬ 
μενη κατάσταση, χωρίς άλλη διατύπωση. Εφόσον επα¬ 
νέρχονται στην ενεργό υπηρεσία, υποχρεούνται να 
παρουσιασθούν αμέσως στη Διεύθυνση Προσωπικού 
Λ.Σ.-ΕΛ.ΑΚΤ. 

Άρθρο 7 

Αυτεπάγγελτη διαθεσιμότητα 

1. Σε διαθεσιμότητα δύναται να τίθενται με απόφα¬ 
ση του Αρχηγού Λ.Σ.-ΕΛ-ΑΚΤ. τα στελέχη Λ.Σ.-ΕΛ.ΑΚΤ. 
όταν ασκείται σε βάρος τους ποινική δίωξη για ποινικό 
αδίκημα για το οποίο απειλείται ποινή φυλάκισης τουλά¬ 
χιστον τριών μηνών ή διατάσσεται ΕΔΕ για πειθαρχικό 
παράπτωμα για το οποίο απειλείται απόταξη ή αργία με 
προσωρινή απόλυση. Η διάρκεια της διαθεσιμότητας δε 
δύναται να υπερβαίνει το ένα έτος. Αν πρόκειται όμως 
για ποινικό αδίκημα προβλεπόμενο από τις διατάξεις 
της παραγράφου 2 του άρθρου 49 του ν. 2935/2001 για 
το οποίο απειλείται ποινή φυλάκισης τουλάχιστον τρι¬ 
ών μηνών, η διαθεσιμότητα δύναται να διαρκέσει μέχρι 
δεκαοκτώ μήνες. Σε κάθε περίπτωση η διαθεσιμότητα 
δύναται να παύσει και πριν τη συμπλήρωση των ανωτέρω 
χρονικών ορίων με πράξη του οργάνου που την αποφά¬ 
σισε, ή αν επιβλήθηκε με τελεσίδικη διοικητική πράξη η 
ποινή της απόταξης ή της αργίας με προσωρινή απόλυση 
οπότε παύει με την έναρξη εκτέλεσης της ποινής. 

2. Σε διαθεσιμότητα τίθενται υποχρεωτικώς τα στε¬ 
λέχη Λ.Σ.-ΕΛ.ΑΚΤ. για όλο το χρονικό διάστημα που 
εκτίουν στερητική της ελευθερίας ποινή, ή τελούν σε 
προσωρινή κράτηση. Η διαθεσιμότητα δε διακόπτεται 
σε περίπτωση αντικατάστασης της προσωρινής κρά¬ 
τησης με περιοριστικούς όρους, καθώς επίσης και σε 
περίπτωση επιβολής περιοριστικών όρων από δευτε¬ 
ροβάθμιο δικαστήριο που διατάσσει αναστολή εκτέλε¬ 
σης πρωτόδικης απόφασης, με την οποία επιβλήθηκε 
στερητική της ελευθερίας ποινή, σύμφωνα με το άρθρο 
497 παράγραφος 7 του ΚΠΔ. 

3. Σε διαθεσιμότητα τίθενται ενόψει των κριθέντων 
με τη δικαστική απόφαση, τα στελέχη Λ.Σ.-ΕΛ.ΑΚΤ. στα 
οποία επιβλήθηκε ποινή απόταξης και διαγράφηκαν από 
τη δύναμη του Σώματος, σε περίπτωση που η απόφαση 
με την οποία επιβλήθηκε η ποινή αυτή ακυρώθηκε από 
διοικητικό δικαστήριο. Η διαθεσιμότητα αυτή διαρκεί 
μέχρι να αποφανθεί για την υπόθεση το αρμόδιο Ανα- 
κριτικό Συμβούλιο που επιλαμβάνεται μετά την ακυ¬ 
ρωτική απόφαση και δε δύναται να υπερβαίνει το ένα 
έτος από την έκδοση της σχετικής απόφασης θέσης 
σε διαθεσιμότητα. 

4. Η θέση του στελέχους Λ.Σ.-ΕΛ.ΑΚΤ. σε διαθεσι¬ 
μότητα δεν κωλύει την εκ νέου θέση αυτού στην ίδια 
κατάσταση για άλλο πειθαρχικό παράπτωμα ή ποινικό 
αδίκημα, στην περίπτωση όμως αυτή, η νέα διαθεσιμό¬ 
τητα αρχίζει μετά τη λήξη της πρώτης. 

5. Σε περίπτωση επιβολής ποινής αργίας με προσωρι¬ 
νή απόλυση για άλλο πειθαρχικό παράπτωμα, κατά το 
χρόνο που το στέλεχος Λ.Σ.-ΕΛ.ΑΚΤ. τελεί σε διαθεσι¬ 
μότητα, διακόπτεται η κατάσταση της διαθεσιμότητας 
από την έναρξη εκτίσεως της ποινής και συνεχίζεται 
μετά την έκτιση αυτής. Σε περίπτωση επιβολής ποινής 
αργίας με προσωρινή απόλυση για το ίδιο πειθαρχικό 
παράπτωμα, ο χρόνος της διαθεσιμότητας λογίζεται 
ως χρόνος έκτισης της ποινής αυτής. 

6. Οι διατελούντες σε κατάσταση διαθεσιμότητας: 

α) Δεν εκτελούν υπηρεσία από την επίδοση σε αυτούς 

της σχετικής απόφασης, αλλά υποχρεούνται, εφόσον 
κλητεύονται, να εμφανίζονται για εξέταση ενώπιον των 
αρμοδίων δικαστικών και ανακριτικών αρχών. 

β) Δεν επιτρέπεται να φέρουν τη στολή. 

γ) Υπόκεινται στις διατάξεις περί πειθαρχίας, οι οποίες 
ισχύουν για τα ευρισκόμενα σε ενεργό υπηρεσία στε¬ 
λέχη Λ.Σ.-ΕΛ.ΑΚΤ. 

δ) Παραδίδουν τον ατομικό τους οπλισμό, το υπηρεσι¬ 
ακό δελτίο ταυτότητας, οπότε εφοδιάζονται με σχετική 
βεβαίωση της Υπηρεσίας που φέρει φωτογραφία τους 
με πολιτική περιβολή και τα στοιχεία της ταυτότητας 
τους, καθώς και τους εξοπλισμούς που έχουν χρεωθεί 
υπηρεσιακά. 

ε) Με εξαίρεση τους προσωρινά κρατούμενους και 
τους φυλακισμένους, υποχρεούνται να διαμένουν όπου 
ορίσει ο Αρχηγός Λ.Σ.-ΕΛ.ΑΚΤ.. Αυτοί τελούν υπό την 
εποπτεία του άμεσα Προϊσταμένου της Υπηρεσίας ή 
Λιμενικής Αρχής, καθώς και του Ανώτερου Διοικητή 
Φρουράς του τόπου ή της περιφέρειας όπου διαμέ¬ 
νουν, στους οποίους οφείλουν να εμφανίζονται ανά 
δεκαπέντε ημέρες. 

7. Οι επανερχόμενοι από αιχμαλωσία τίθενται σε αυ- 
τεπάγγελτη διαθεσιμότητα από την ημέρα παρουσίασης 
τους σε Ελληνική Στρατιωτική, Αστυνομική ή Λιμενική 
Αρχή, μέχρι να καθορισθεί η ευθύνη τους με δικαστι¬ 


κή απόφαση ή γνωμοδότηση Ανακριτικού Συμβουλίου, 
ενώπιον του οποίου σε κάθε περίπτωση παραπέμπονται 
σύμφωνα με τις εκάστοτε ισχύουσες διατάξεις. Αν δεν 
κριθούν υπεύθυνοι από το Ανακριτικό Συμβούλιο, επα¬ 
νέρχονται στην ενεργό υπηρεσία, ο δε χρόνος αιχμαλω¬ 
σίας λογίζεται ως χρόνος πραγματικής υπηρεσίας. 

8. Ο χρόνος της διαθεσιμότητας που διανύθηκε για 
πειθαρχικό παράπτωμα για το οποίο επακολούθησε η 
επιβολή της ποινής της αργίας με προσωρινή απόλυση 
ή της απόταξης και εκείνος που διανύθηκε λόγω έκτι- 
σης στερητικής της ελευθερίας ποινής ή προσωρινής 
κράτησης, δε θεωρείται χρόνος πραγματικής υπηρεσί¬ 
ας. Αν επιβλήθηκε κατώτερη πειθαρχική ποινή, ή δεν 
επιβλήθηκε ποινή, ο χρόνος της διαθεσιμότητας λογί¬ 
ζεται ως χρόνος πραγματικής υπηρεσίας και αίρονται 
οι συνέπειες αυτής. 

9. Όσοι διατελούν σε αυτεπάγγελτη διαθεσιμότητα, 
μετά τη λήξη της επανέρχονται αυτοδίκαια στην προ¬ 
ηγούμενη κατάσταση, χωρίς άλλη διατύπωση. Εφόσον 
επανέρχονται στην ενεργό υπηρεσία, υποχρεούνται να 
παρουσιασθούν αμέσως στη Διεύθυνση Προσωπικού 
Λ.Σ.-ΕΛ.ΑΚΤ. 

Αρθρο 8 

Κατάσταση μακράς αναρρωτικής άδειας 

1. Οι αναρρωτικές άδειες διακρίνονται σε συνήθεις 
και σε μακρές. 

2. Οι συνήθεις αναρρωτικές άδειες είναι διάρκειας 
μέχρι δύο μηνών και χορηγούνται στους Αξιωματικούς, 
Ανθυπασπιστές, Υπαξιωματικούς Λ.Σ.-ΕΛ.ΑΚΤ. και Λιμε¬ 
νοφύλακες, κατόπιν σχετικής γνωμάτευσης της Ανώτα¬ 
της του Ναυτικού Υγειονομικής Επιτροπής. 

3. Μακρά αναρρωτική άδεια είναι η κατάσταση στην 
οποία διατελεί το εν ενεργεία προσωπικό Λ.Σ.-ΕΛ.ΑΚΤ. 
όταν τίθεται προσωρινά εκτός υπηρεσίας λόγω νόσου 
ή τραύματος, σύμφωνα με τις διατάξεις του παρόντος. 
Οι μακρές αναρρωτικές άδειες χορηγούνται από την 
Ανώτατη του Ναυτικού Υγειονομική Επιτροπή για νο¬ 
σηλεία, θεραπεία ή ανάρρωση για το εσωτερικό και το 
εξωτερικό και διακρίνονται στις εξής κατηγορίες: 

α) Πρώτη μακρά αναρρωτική άδεια διάρκειας από δύο 
μέχρι δώδεκα μήνες. 

β) Δεύτερη μακρά αναρρωτική άδεια, της οποίας η δι¬ 
άρκεια αθροιστικά με: την πρώτη δε δύναται να υπερβεί 
τους δεκαοκτώ μήνες. Αυτή δύναται να χορηγηθεί μία 
φορά ή τμηματικά. 

γ) Τρίτη μακρά αναρρωτική άδεια, της οποίας η διάρ¬ 
κεια αθροιστικά με τις δύο προηγούμενες δε δύναται 
να υπερβεί τους είκοσι τέσσερις μήνες. Η τρίτη μακρά 
αναρρωτική άδεια χορηγείται σε εντελώς εξαιρετικές 
περιπτώσεις, για πολύ βαριά νοσήματα τα οποία κατά 
την κρίση της αρμόδιας Υγειονομικής Επιτροπής έχουν 
πιθανότητα ίασης. 

Το προσωπικό Λ.Σ.-ΕΛ.ΑΚΤ. τίθεται στην κατάσταση 
μακράς αναρρωτικής άδειας με απόφαση του Αρχηγού 
Λ.Σ.-ΕΛ.ΑΚΤ. 

4. Στην κατάσταση της μακράς αναρρωτικής άδειας 
δύναται να τίθεται το προσωπικό Λ.Σ.-ΕΛ.ΑΚΤ. που ευ- 
ρίσκεται σε ενεργό υπηρεσία, ή διατελεί σε κατάσταση 
υπηρεσίας γραφείου, διαθεσιμότητας, αργίας με πρό¬ 
σκαιρη παύση, ή προσωρινή απόλυση. Ειδικά για όσους 
διατελούν σε αργία με πρόσκαιρη παύση ή με προσω¬ 
ρινή απόλυση, διακόπτεται η ποινή από τη χορήγηση 

της μακράς αναρρωτικής άδειας και συνεχίζεται μετά 
τη λήξη αυτής. 

5. Τα στελέχη Λ.Σ.-ΕΛ.ΑΚΤ. που διατελούν σε μακρά 
αναρρωτική άδεια, διανύουν αυτή στον τόπο που έχουν 
δηλώσει ενώπιον της Ανώτατης του Ναυτικού Υγειο¬ 
νομικής Επιτροπής, δικαιούμενοι οι ίδιοι και τα μέλη 
των οικογενειών τους οδοιπορικών εξόδων, σύμφωνα 
με τις εκάστοτε ισχύουσες διατάξεις, για τη μετάβα¬ 
ση και επιστροφή τους, εκτός εάν η άδεια πρόκειται 
να διανυθεί στην αλλοδαπή, οπότε δε δικαιολογούνται 
οδοιπορικά έξοδα. 

6. Τα στελέχη Λ.Σ.-ΕΛ.ΑΚΤ. που διατελούν σε μακρά 
αναρρωτική άδεια δικαιούνται να φέρουν τη στολή τους 
και τελούν από άποψη πειθαρχίας υπό την εποπτεία 
του Προϊσταμένου της Υπηρεσίας, καθώς και του Ανώ¬ 
τερου Διοικητή Φρουράς του τόπου όπου διανύουν την 
άδειά τους. 

7. Η συγκρότηση, η λειτουργία των Υγειονομικών Επι¬ 
τροπών, καθώς και τα νοσήματα, οι παθήσεις και τα 
τραύματα, βάσει των οποίων αποφαίνονται οι Υγειο¬ 
νομικές Επιτροπές περί της ικανότητας των στελεχών 
Λ.Σ.-ΕΛ.ΑΚΤ. ρυθμίζονται από τις εκάστοτε ισχύουσες 
σχετικές διατάξεις των Ενόπλων Δυνάμεων. 

8. Οι μόνιμοι εξ εφεδρείας Αξιωματικοί και λοιποί βαθ¬ 
μοφόροι Λ.Σ.-ΕΛ.ΑΚΤ., καθώς και οι μόνιμοι έφεδροι οι 
οποίοι τίθενται σε κατάσταση μακράς αναρρωτικής 
άδειας, απολύονται 

9. Σε καιρό πολέμου, ή γενικής ή μερικής επιστράτευ¬ 
σης, παρέχεται το δικαίωμα στον Αρχηγό Λ.Σ.-ΕΛ.ΑΚΤ. 
να παραπέμψει με διαταγή του ενώπιον της Ανώτα¬ 
της του Ναυτικού Υγειονομικής Επιτροπής, τα στελέχη 
Λ.Σ.-ΕΛ.ΑΚΤ. που διατελούν σε πρώτη ή δεύτερη μακρά 
αναρρωτική άδεια για εξέταση της κατάστασης της 
υγείας τους. Οι παραπεμπόμενοι υποχρεούνται εντός 
τριών ημερών από την επόμενη της κοινοποίησης της 
διαταγής παραπομπής, να παρουσιασθούν στην οικεία 
ή πλησιέστερη Υπηρεσία του τόπου όπου διανύουν την 
άδεια τους, ή εφόσον δεν υφίσταται αυτή, στο πλη- 
σιέστερο Φρουραρχείο. Εντός πέντε ημερών από την 
παρουσίαση τους υποχρεούνται να εμφανισθούν ενώ¬ 
πιον της αρμόδιας Υγειονομικής Επιτροπής, η οποία 
ύστερα από εξέταση τους, γνωματεύει το ταχύτερο 
δυνατό αν αυτοί κρίνονται ικανοί να αναλάβουν υπη¬ 
ρεσία. Σε περίπτωση που οι κρινόμενοι κριθούν ικανοί, 
παύει οριστικά η κατάσταση της μακράς αναρρωτικής 
άδειας, ενώ οι κρινόμενοι ως μη ικανοί συνεχίζουν την 
άδεια τους μέχρι τη λήξη αυτής. 

Άρθρο 9 

Παραπομπή στην Ανώτατη του Ναυτικού 
Υγειονομική Επιτροπή 

1. Το προσωπικό Λ.Σ.-ΕΛ.ΑΚΤ. παραπέμπεται στην Ανώ¬ 
τατη του Ναυτικού Υγειονομική Επιτροπή, με διαταγή 
του Αρχηγού Λ.Σ.-ΕΛ.ΑΚΤ., στις εξής περιπτώσεις: 

α) Αν πάσχει από νόσημα ή τραύμα εξαιτίας του οποί¬ 
ου απέχει της υπηρεσίας λόγω νοσηλείας ή συνήθους 
αναρρωτικής άδειας, για χρονικό διάστημα μεγαλύτερο 
των έξι μηνών συνολικά κατά την τελευταία διετία, συ¬ 
νεχώς, ή διακεκομμένα. 

β) Αν πάσχει από νόσημα ή τραύμα, το οποίο χαρα¬ 
κτηρίζεται κατά τη διάγνωσή του ως δυσίατο, ανεξάρ¬ 
τητα από το χρόνο αποχής από την υπηρεσία. Στην 
περίπτωση αυτή η παραπομπή γίνεται αμέσως μετά το 
πέρας της θεραπευτικής αγωγής. 


γ) Αν ο Αρχηγός Λ.Σ.-ΕΛ.ΑΚΤ. κρίνει ότι υπάρχουν 
σαφείς ενδείξεις για τον κλονισμό της σωματικής ή 
ψυχικής υγείας στελέχους Λ.Σ.-ΕΛ.ΑΚΤ. που επηρεάζει 
την εύρυθμη λειτουργία της Υπηρεσίας, καθώς και το 
κύρος του Λ.Σ.-ΕΛ.ΑΚΤ. 

2. Στις ανωτέρω περιπτώσεις, ο Προϊστάμενος της 
Υπηρεσίας στην οποία ανήκει το στέλεχος Λ.Σ.-ΕΛ.ΑΚΤ. 
υποχρεούται να υποβάλει αναφορά στην Υπηρεσία 
Υγειονομικού Λ.Σ.-ΕΛ.ΑΚΤ., η οποία κοινοποιείται στη 
Διεύθυνση Προσωπικού Λ.Σ.-ΕΛ.ΑΚΤ, όπου αναφέρει την 
ημερομηνία διάγνωσης του νοσήματος ή πρόκλησης 
του τραύματος, τις τυχόν χρονικές περιόδους κατά τις 
οποίες λόγω νοσηλείας ή συνήθους αναρρωτικής άδειας 
ο πάσχων απείχε της υπηρεσίας του, καθώς επίσης 
και εάν εξακολουθεί να νοσηλεύεται ή να απέχει των 
καθηκόντων του. 

3. Η διαταγή του Αρχηγού Λ.Σ.-ΕΛ ΑΚΤ. για την παρα¬ 
πομπή στελέχους Λ-Σ.-ΕΛ.ΑΚΤ. στην Ανώτατη του Ναυ¬ 
τικού Υγειονομική Επιτροπή, συνοδεύεται απαραίτητα 
από τη σχηματισθείσα για τον πάσχοντα αλληλογραφία, 
η οποία συγκεντρώνεται και ελέγχεται με μέριμνα της 
Υπηρεσίας Υγειονομικού Λ.Σ.-ΕΛ.ΑΚΤ. 

4. Η Ανώτατη του Ναυτικού Υγειονομική Επιτροπή 
προβαίνει στην εξέταση του παραπεμπομένου και γνω¬ 
ματεύει αιτιολογημένα για την κατάσταση της υγείας 
του. Αν η Ανώτατη του Ναυτικού Υγειονομική Επιτροπή 
γνωματεύσει ότι ο παραπεμπόμενος είναι ικανός, αυ¬ 
τός επανέρχεται στην Υπηρεσία του. Αν γνωματεύσει 
ότι πάσχει από νόσημα ή τραύμα που δύναται να θε- 
ραπευθεί εντός δύο μηνών, χορηγεί σε αυτόν συνήθη 
αναρρωτική άδεια. Αν γνωματεύσει ότι ο παραπεμπό¬ 
μενος πάσχει από νόσημα ή τραύμα που δε δύναται να 
θεραπευθεί πριν την παρέλευση διμήνου, υποβάλλει τη 
γνωμάτευση με πρόταση για χορήγηση πρώτης μακράς 
αναρρωτικής άδειας και περί της διάρκειας αυτής στον 
Αρχηγό Λ.Σ.-ΕΛ.ΑΚΤ., ο οποίος και χορηγεί την προτει- 
νόμενη άδεια. 

5. Εφόσον στέλεχος Λ.Σ.-ΕΛ.ΑΚΤ., κατά τη διαδικασία 
κρίσεων, παραπέμφθηκε για κρίση της κατάστασης της 
υγείας του και της ικανότητας παραμονής του στα μόνι¬ 
μα εν ενεργεία, ή εφεδρικά στελέχη του Λ.Σ.-ΕΛ.ΑΚΤ., η 
Ανώτατη του Ναυτικού Υγειονομική Επιτροπή οφείλει το 
συντομότερο δυνατό να αποφανθεί σχετικά. Αν χορηγεί¬ 
ται αναρρωτική άδεια ο χρόνος της οποίας υπερβαίνει 
τα χρονικά όρια της συμπλήρωσης της συντάξιμης υπη¬ 
ρεσίας, ή της κατάληψης από το όριο ηλικίας, εκδίδεται 
απόφαση του Αρχηγού Λ.Σ.-ΕΛ.ΑΚΤ. για τη χορήγηση 
της ανωτέρω άδειας, μέχρι την ημερομηνία δημοσίευ¬ 
σης της σχετικής περί αυτεπάγγελτης αποστρατείας 
πράξης στην Εφημερίδα της Κυβερνήσεως. 

Άρθρο 10 

Ληξη μακρών αναρρωτικών αδειών 

1. Τα στελέχη Λ.Σ.-ΕΛ.ΑΚΤ. που διατελούν σε πρώτη 
μακρά αναρρωτική άδεια υποχρεούνται εντός πενθημέ¬ 
ρου από τη λήξη της άδειας αυτής, να παρουσιασθούν 
στην Ανώτατη του Ναυτικού Υγειονομική Επιτροπή, η 
οποία κατόπιν εξέτασης τους αποφαίνεται με αιτιολο¬ 
γημένη γνωμάτευση για την ικανότητά τους. 

2. Αν η Ανώτατη του Ναυτικού Υγειονομική Επιτροπή 
αποφανθεί ότι το νόσημα ή το τραύμα έχει θεραπευθεί, 
τα στελέχη Λ.Σ.-ΕΛ.ΑΚΤ. κρίνονται ικανά και επανέρχο¬ 
νται στις Υπηρεσίες τους. 

3. Αν παραστεί ανάγκη να χορηγηθεί εντός διετίας 
μετά τη λήξη της πρώτης μακράς αναρρωτικής άδει¬ 
ας νέα μακρά αναρρωτική άδεια για το ίδιο νόσημα ή 
τραύμα, αυτή λογίζεται ως δεύτερη μακρά αναρρωτική 
άδεια. 

4. Αν η Ανώτατη του Ναυτικού Υγειονομική Επιτροπή 
αποφανθεί ότι το νόσημα ή το τραύμα δε θεραπεύ- 
θηκε και προκύπτει ανάγκη χορήγησης δεύτερης μα¬ 
κράς αναρρωτικής άδειας για την αποθεραπεία τους, η 
γνωμάτευση υποβάλλεται στον Αρχηγό Λ.Σ.-ΕΛ.ΑΚΤ. ο 
οποίος χορηγεί την προτεινόμενη από την Υγειονομική 
Επιτροπή δεύτερη μακρά αναρρωτική άδεια. 

5. Τα στελέχη Λ.Σ.-ΕΛ.ΑΚΤ. που διατελούν σε δεύτερη 
μακρά αναρρωτική άδεια υποχρεούνται εντός πενθημέ¬ 
ρου από τη λήξη της άδειός τους, να παρουσιασθούν 
στην Ανώτατη του Ναυτικού Υγειονομική Επιτροπή η 
οποία αποφαίνεται με αιτιολογημένη γνωμάτευση για 
την ικανότητά τους. 

6. Η Ανώτατη του Ναυτικού Υγειονομική Επιτροπή, για 
βαριές περιπτώσεις νοσημάτων ή τραυμάτων εφόσον 
κρίνει ότι το νόσημα ή το τραύμα επιδέχεται θερα¬ 
πεία, δύναται να προτείνει τρίτη μακρά αναρρωτική 
άδεια, υποβάλλοντας τη γνωμάτευση στον Αρχηγό 
Λ.Σ.-ΕΛ.ΑΚΤ. ο οποίος χορηγεί την προτεινόμενη τρίτη 
μακρά αναρρωτική άδεια. 

7. Τα στελέχη Λ.Σ.-ΕΛ.ΑΚΤ. που διατελούν σε τρίτη 
μακρά αναρρωτική άδεια υποχρεούνται εντός πενθή¬ 
μερου από τη λήξη της άδειός τους, να παρουσιασθούν 
στην Ανώτατη του Ναυτικού Υγειονομική Επιτροπή η 
οποία αποφαίνεται με αιτιολογημένη γνωμάτευση για 
την ικανότητά τους. 

Άρθρο 11 

Μέγιστος χρόνος αποχής από την υπηρεσία 

Τα στελέχη Α.Σ.-ΕΛ.ΑΚΤ. που δεν εκπλήρωσαν τα κα- 
θήκοντά τους εξαιτίας νοσηλείας, ή συνήθους ή μακράς 
αναρρωτικής άδειας επί τριάντα συνολικά μήνες εντός 
μίας τετραετίας, συνεχώς ή διακεκομμένα, για το ίδιο 
ή περισσότερα νοσήματα ή τραύματα, δε δικαιούνται 
νέας αναρρωτικής άδειας. Σε περίπτωση νέας αποχής 
για λόγους υγείας από την εκπλήρωση των καθηκόντων 
τους, παραπέμπονται στην Ανώτατη του Ναυτικού Υγει¬ 
ονομική Επιτροπή η οποία αποφαίνεται οριστικά για 
την ικανότητά τους. 

Άρθρο 12 

Εκτέλεση γνωματεύσεων της Ανώτατης 
του Ναυτικού Υγειονομικής Επιτροπής 

1. Οι γνωματεύσεις της Ανώτατης του Ναυτικού Υγει¬ 
ονομικής Επιτροπής κοινοποιούνται άμεσα στην Υπη¬ 
ρεσία Υγειονομικού και στη Διεύθυνση Προσωπικού 
Λ.Σ.-ΕΛ.ΑΚΤ.. 

2. Οι γνωματεύσεις της Ανώτατης του Ναυτικού Υγειο¬ 
νομικής Επιτροπής για τη χορήγηση των μακρών αναρ- 
ρωτικών αδειών, είναι δεσμευτικές για τον Αρχηγό Α.Σ.- 
ΕΑ.ΑΚΤ. ο οποίος υποχρεούται να εκδώσει τη σχετική 
απόφαση εντός ενός μηνάς από την κοινοποίηση της 
γνωμάτευσης, εκτός εάν ορίζεται διαφορετικά. 

3. Η μεταβολή της κατάστασης του στελέχους Λ.Σ.- 
ΕΛ.ΑΚΤ., επέρχεται από την επόμενη της ημερομηνίας 
έκδοσης της γνωμάτευσης της Ανώτατης του Ναυτικού 
Υγειονομικής Επιτροπής. Η μεταβολή αυτή βεβαιώνεται 
στην ανωτέρω απόφαση του Αρχηγού Λ.Σ.-ΕΛ.ΑΚΤ.. 


Άρθρο 13 

Προσφυγές κατά γνωματεύσεων 

1. Επιτρέπεται η άσκηση προσφυγής κατά των γνω¬ 
ματεύσεων της Ανώτατης του Ναυτικού Υγειονομικής 
Επιτροπής, οι οποίες είναι αναθεωρήσιμες σύμφωνα με 
τις ισχύουσες διατάξεις. 

2. Αρμόδια για την εξέταση των προσφυγών κατά 
των γνωματεύσεων της Ανώτατης του Ναυτικού Υγει¬ 
ονομικής Επιτροπής είναι η Αναθεωρητική Υγειονομική 
Επιτροπή του Ναυτικού. 

3. Η προσφυγή ασκείται από τον ενδιαφερόμενο εντός 
δέκα ημερών από την κοινοποίηση της γνωμάτευσης, 
σύμφωνα με τις εκάστοτε ισχύουσες διατάξεις. Η προ¬ 
σφυγή δύναται να ασκηθεί και από τον Αρχηγό Λ.Σ.- 
ΕΛ.ΑΚΤ. εντός της ίδιας προθεσμίας από τότε που περι¬ 
ήλθε σε αυτόν η γνωμάτευση. Χωρεί μία μόνο προσφυγή 
επί του ίδιου αντικειμένου, ή της ιδίας υπόθεσης. 

4. Η προθεσμία άσκησης της προσφυγής, καθώς και η 
άσκησή της, αναστέλλουν την εκτέλεση της προσβαλ- 
λομένης πράξης και έχουν ανασταλτική ισχύ και επί 
τυχόν εκδοθεισών διοικητικών πράξεων για εφαρμογή 
της γνωμάτευσης. Καθίσταται αμετάκλητη η γνωμάτευ¬ 
ση της Ανώτατης του Ναυτικού Υγειονομικής Επιτροπής 
κατά της οποίας δεν ασκήθηκε προσφυγή, ή δεν ασκή¬ 
θηκε αυτή εμπρόθεσμα. 

5. Η προσφυγή εξετάζεται από την Αναθεωρητική 
Υγειονομική Επιτροπή του Ναυτικού εντός δεκαπέντε 
ημερών από τότε που περιήλθε σε αυτήν. Η γνωμάτευ¬ 
ση της Αναθεωρητικής Υγειονομικής Επιτροπής του 
Ναυτικού είναι αμετάκλητη. 

6. Μέχρι την έκδοση της γνωμάτευσης της Αναθε¬ 
ωρητικής Υγειονομικής Επιτροπής του Ναυτικού, τα 
ενδιαφερόμενο στελέχη Λ.Σ.-ΕΛ.ΑΚΤ. τελούν στην κα¬ 
τάσταση που τελούσαν κατά το χρόνο έκδοσης της 
προσβαλλομένης γνωμάτευσης. 

Άρθρο 14 

Προσέλευση στην Υγειονομική Επιτροπή 

1. Όσοι παραπέμπονται στην Ανώτατη του Ναυτικού 
Υγειονομική Επιτροπή, ή προσφεύγουν στην Αναθεωρη¬ 
τική Υγειονομική Επιτροπή του Ναυτικού, προσέρχονται 
ενώπιον της εντός είκοσι ημερών από την κοινοποίηση 
σε αυτούς της σχετικής διαταγής. 

2. Η αναιτιολόγητη αδυναμία προσέλευσης, σύμφωνα 
με τις εκάστοτε ισχύουσες διατάξεις, πέραν από τυχόν 
ποινικές κυρώσεις, συνιστά πειθαρχικό παράπτωμα. 

Άρθρο 15 

Αργία με πρόσκαιρη παύση 

1. Τα εν ενεργεία στελέχη Λ.Σ.-ΕΛ.ΑΚΤ. τίθενται στην 
κατάσταση της αργίας με πρόσκαιρη παύση για τα εξής 
πειθαρχικά παραπτώματα: 

α) Παράβαση υπηρεσιακής εχεμύθειας, εφόσον δεν 
συντρέχει περίπτωση εφαρμογής της παραγράφου 1(α) 
του επόμενου άρθρου. 

β) Αποσιώπηση πειθαρχικών παραπτωμάτων υφιστα¬ 
μένων που επισύρουν καταστατικές ποινές, ή ανακριβή 
περιγραφή αυτών. 

γ) Απώλεια υπηρεσιακών εγγράφων, ή από πρόθεση 
μη έγκαιρη διεκπεραίωση τους, εφόσον προκλήθηκε 
δυσλειτουργία στην Υπηρεσία, ή παραγραφή ποινικών 
ή πειθαρχικών παραπτωμάτων. 



2028 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δ) Παρότρυνση σε απείθεια κατά των νόμων, των κα¬ 
νονισμών ή των διαταγών της Υπηρεσίας, ή σε υποβολή 
ομαδικών παραπόνων, ή παραιτήσεων για την αποτροπή 
υπηρεσιακής ενέργειας. 

ε) Παράλειψη ανακοίνωσης πληροφορίας που αφορά 
τη διάπραξη αξιόποινης πράξης, ή το δράστη αυτής. 

στ) Κατ’ επανάληψη αποσιώπηση παραπόνων κατωτέ¬ 
ρων και η κατάχρηση ή υπέρβαση εξουσίας, ή υβριστική 
συμπεριφορά προς αυτούς. 

2. Η θέση σε κατάσταση αργίας με πρόσκαιρη παύση 
ερείδεται σε αντίστοιχη ποινή, η οποία επιβάλλεται με 
απόφαση του Αρχηγού Λ.Σ.-ΕΛ.ΑΚΤ. μετά από σχετική 
γνωμοδότηση του αρμοδίου Ανακριτικού Συμβουλίου 
Λ.Σ.-ΕΛ.ΑΚΤ. το οποίο συγκαλείται μετά από διενέργεια 
Ένορκης Διοικητικής Εξέτασης, ή έκδοση δικαστικής 
απόφασης ή βουλεύματος ή υποβολή αιτιολογημένης 
αναφοράς της Υπηρεσίας όπου υπηρετούν τα στελέχη 
της Λ.Σ.-ΕΛ.ΑΚΤ. 

3. Η διάρκεια της πρόσκαιρης παύσης δε δύναται να 
είναι μικρότερη των δύο μηνών, ούτε μεγαλύτερη των 
έξι μηνών. 

4. Τα στελέχη Λ.Σ. -ΕΛ.ΑΚΤ. τα οποία διατελούν στην 
κατάσταση της αργίας με πρόσκαιρη παύση: 

α) Δεν εκτελούν υπηρεσία και διαγράφονται από τη 
δύναμη της Υπηρεσίας τους από την επομένη της κοι¬ 
νοποίησης της σχετικής απόφασης και εντάσσονται στη 
δύναμη της Διεύθυνσης Προσωπικού Λ.Σ.-ΕΛ.ΑΚΤ. στην 
οποία παρουσιάζονται εκ νέου μετά τη λήξη της ποινής 
τους. Δύνανται δε να εκτίσουν την ποινή τους σε τόπο 
επιλογής τους ύστερα από έγκριση του Αρχηγού Λ.Σ.- 
ΕΛ.ΑΚΤ., χωρίς να δικαιούνται οδοιπορικά έξοδα. 

β) Δεν επιτρέπεται να φέρουν στολή και υπόκεινται 
σε όλες τις διατάξεις περί πειθαρχίας όπως και τα σε 
ενεργό υπηρεσία στελέχη Λ.Σ.-ΕΛ.ΑΚΤ. 

γ) Υποχρεούνται να εμφανίζονται προς εξέταση ενώ¬ 
πιον των αρμοδίων δικαστικών και ανακριτικών αρχών, 
εφόσον κλητεύονται. 

δ) Υποχρεούνται να παραδίδουν τον ατομικό τους 
οπλισμό και το υπηρεσιακό δελτίο ταυτότητας και εφο¬ 
διάζονται με σχετική βεβαίωση της Υπηρεσίας η οποία 
φέρει φωτογραφία με πολιτική περιβολή και τα στοιχεία 
της ταυτότητάς τους, καθώς και τους εξοπλισμούς που 
έχουν χρεωθεί υπηρεσιακά. 

ε) Λαμβάνουν το ογδόντα τοις εκατό των αποδοχών 
τους. 

5. Ο χρόνος της αργίας με πρόσκαιρη παύση λογίζεται 
ως συντάξιμος χρόνος πραγματικής υπηρεσίας. 

Άρθρο 16 

Αργία με προσωρινή απόλυση 

1. Τα εν ενεργεία στελέχη Λ.Σ.-ΕΛ.ΑΚΤ. τίθενται στην 
κατάσταση της αργίας με προσωρινή απόλυση για τα 
εξής πειθαρχικά παραπτώματα: 

α) Παράβαση υπηρεσιακής εχεμύθειας που δύναται να 
επιφέρει βλάβη της Υπηρεσίας ή τρίτων, ή να δυσχε- 
ράνει το έργο αυτής. 

β) Μέθη κατά την εκτέλεση της υπηρεσίας, 
γ) Συμμετοχή σε παράνομα παίγνια που διενεργού- 
νται ιδίως σε δημόσιοι κέντρα ή άλλους δημόσιους 
χώρους. 

δ) Καταδίκη για αδίκημα που σχετίζεται με την υπη¬ 
ρεσία και τιμωρείται σε βαθμό πλημμελήματος, ή για 
αδίκημα που τιμωρείται με στερητική της ελευθερίας 


ποινή τουλάχιστον τριών μηνών, εφόσον δεν εμπίπτει 
στις περιπτώσεις που επισύρουν την ποινή της από- 
ταξης. 

ε) Παράβαση των κανόνων της ασφάλειας ναυσιπλοΐ¬ 
ας, ή των κανόνων πτήσης, ή μη ενδεδειγμένοι χειρισμοί 
από τον κυβερνήτη, ή τον χειριστή εναέριων μέσων 
αντίστοιχα. 

στ) Κατ’ επανάληψη αδικαιολόγητη αποχή από την 
εκτέλεση των καθηκόντων. 

ζ) Βάναυση συμπεριφορά προς ομοιόβαθμους, υφι¬ 
στάμενους ή πολίτες, πλην πράξεων που συνιστούν βα¬ 
σανιστήρια, ή άλλες προσβολές της ανθρώπινης αξιο¬ 
πρέπειας κατά την έννοια του άρθρου 137Α του Π.Κ., οι 
οποίες επισύρουν την ποινή της απόταξης. 

2. Η θέση σε κατάσταση αργίας με προσωρινή απόλυ¬ 
ση ερείδεται σε αντίστοιχη ποινή, η οποία επιβάλλεται 
με απόφαση του Αρχηγού Λ.Σ.-ΕΛ.ΑΚΤ. μετά από σχετική 
γνωμοδότηση του αρμόδιου Ανακριτικού Συμβουλίου 
Λ.Σ.-ΕΛ.ΑΚΤ., το οποίο συγκαλείται μετά από διενέργεια 
Ένορκης Διοικητικής Εξέτασης, έκδοση δικαστικής από¬ 
φασης ή βουλεύματος, ή υποβολή εμπεριστατωμένης 
και επαρκώς αιτιολογημένης αναφοράς της Υπηρεσίας 
όπου υπηρετούν τα στελέχη Λ.Σ.-ΕΛ.ΑΚΤ.. 

3. Η διάρκεια της προσωρινής απόλυσης δε δύναται να 
είναι μικρότερη των τεσσάρων μηνών, ούτε μεγαλύτερη 
των δώδεκα μηνών. 

4. Τα στελέχη Λ.Σ.-ΕΛ.ΑΚΤ. τα οποία διατελούν στην 
κατάσταση της αργίας με προσωρινή απόλυση: 

α) Δεν εκτελούν υπηρεσία και διαγράφονται από τη 
δύναμη της Υπηρεσίας τους από την επομένη της κοι¬ 
νοποίησης της σχετικής απόφασης και εντάσσονται 
στη δύναμη της Διεύθυνσης Προσωπικού Λ.Σ.-ΕΛ.ΑΚΤ., 
στην οποία παρουσιάζονται μετά τη λήξη της ποινής 
τους. Δύνανται δε να εκτίσουν την ποινή τους σε τόπο 
επιλογής τους, ύστερα από έγκριση του Αρχηγού Λ.Σ.- 
ΕΛ.ΑΚΤ., χωρίς να δικαιούνται οδοιπορικά έξοδα. 

β) Δεν επιτρέπεται να φέρουν στολή και υπόκεινται 
σε όλες τις διατάξεις περί πειθαρχίας, όπως και τα σε 
ενεργό υπηρεσία στελέχη Λ.Σ.-ΕΛ.ΑΚΤ. 

γ) Υποχρεούνται να εμφανίζονται προς εξέταση ενώ¬ 
πιον των αρμοδίων δικαστικών και ανακριτικών αρχών, 
εφόσον κλητεύονται. 

δ) Υποχρεούνται να παραδίδουν τον ατομικό τους 
οπλισμό και το υπηρεσιακό δελτίο ταυτότητας και εφο¬ 
διάζονται με σχετική βεβαίωση της Υπηρεσίας η οποία 
φέρει φωτογραφία με πολιτική περιβολή και τα στοιχεία 
της ταυτότητάς τους, καθώς και τους εξοπλισμούς που 
έχουν χρεωθεί υπηρεσιακά. 

ε) Υποβιβάζονται στη σειρά αρχαιότητας τους, σύμ¬ 
φωνα με τις εκάστοτε ισχύουσες διατάξεις. 

στ) Λαμβάνουν το εβδομήντα τοις εκατό των απο¬ 
δοχών τους. 

5. Ο χρόνος της προσωρινής απόλυσης δε λογίζεται 
ως χρόνος πραγματικής υπηρεσίας για τη σύνταξη. 

Άρθρο 17 

Κοινές διατάξεις αργίας με πρόσκαιρη παύση 
και αργίας με προσωρινή απόλυση 

1. Οι Αξιωματικοί Λ.Σ.-ΕΛ.ΑΚΤ. τίθενται στην κατάστα¬ 
ση της αργίας με πρόσκαιρη παύση ή με προσωρινή 
απόλυση, με απόφαση του οικείου Υπουργού, ενώ οι 
Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λιμενο¬ 
φύλακες, με απόφαση του Αρχηγού Λ.Σ.-ΕΛ.ΑΚΤ. 

2. Η ποινή της αργίας με πρόσκαιρη παύση ή με προ¬ 
σωρινή απόλυση που έχει επιβληθεί, δε δύναται να αρθεί 
ή να μετατραπεί, υπό την επιφύλαξη των διατάξεων της 
επομένης παραγράφου. 

3. Αν με τελεσίδικη απόφαση καταδικάστηκε στέλε¬ 
χος Λ.Σ.-ΕΛ.ΑΚΤ. σε ποινή φυλάκισης ανώτερη των έξι 
μηνών και για το αντίστοιχο πειθαρχικό παράπτωμα δεν 
επιβλήθηκε πειθαρχική ποινή, ή έχει επιβληθεί συνήθης 
πειθαρχική ποινή, ή έχει επιβληθεί η ποινή της αργίας 
με πρόσκαιρη παύση, η πειθαρχική διαδικασία δύναται 
να επαναληφθεί με απόφαση του Αρχηγού Λ.Σ.-ΕΛ.ΑΚΤ. 
για τυχόν επιβολή ποινής αργίας με προσωρινή απόλυση 
ή απόταξης. 

4. Σε περίπτωση που στέλεχος Λ.Σ.-ΕΛ.ΑΚΤ., σε βάρος 
του οποίου εξοφλήθηκε η ποινή της αργίας με πρόσκαι¬ 
ρη παύση ή προσωρινή απόλυση, διαπράξει πειθαρχικό 
παράπτωμα που επισύρει μία εκ των ποινών αυτών, εκτί- 
ει τη νέα αυτή ποινή από την λήξη της προηγούμενης. 

5. Επιβάλλεται η ποινή της απόταξης στην περίπτωση 
διάπραξης πειθαρχικού παραπτώματος που επισύρει 
ποινή αργίας με προσωρινή απόλυση, εφόσον κατά την 
τελευταία πενταετία ο υπαίτιος έχει τιμωρηθεί είτε με 
την ποινή αυτή, είτε με δύο ποινές αργίας με πρόσκαιρη 
παύση. 

6. Σε καιρό πολέμου, καθώς και γενικής ή μερικής 
επιστράτευσης, ο οικείος Υπουργός δύναται με διαταγή 
να απαλλάσσει τους διατελούντες σε κατάσταση αρ¬ 
γίας με πρόσκαιρη παύση ή προσωρινή απόλυση, από 
την έκτιση της υπόλοιπης ποινής τους, οπότε αυτοί 
οφείλουν να παρουσιασθούν στην Υπηρεσία η οποία 
ορίζεται στην ίδια διαταγή. Από την επομένη της κοι¬ 
νοποίησης της διαταγή αυτής στους ενδιαφερομένους 
αίρονται οι συνέπειες της ποινής, εκτός των αναφε- 
ρομένων των παραγράφων 4 περίπτωση ε και 5 του 
προηγουμένου άρθρου. 

7. Οι διατελέσαντες σε κατάσταση αργίας με πρό¬ 
σκαιρη παύση ή αργίας με προσωρινή απόλυση, επα¬ 
νέρχονται αυτοδίκαια στην προηγούμενη κατάσταση 
μετά τη λήξη αυτής, χωρίς άλλη διατύπωση. Εφόσον 
επανέρχονται στην ενεργό υπηρεσία, υποχρεούνται να 
παρουσιασθούν αμέσως στη Διεύθυνση Προσωπικού 
Λ.Σ.-ΕΛ.ΑΚΤ. 

Άρθρο 18 
Εφεδρεία 

1. Οι αποστρατευόμενοι ανώτατοι, ανώτεροι και κατώ¬ 
τεροι Αξιωματικοί, Ανθυπασπιστές, Υπαξιωματικοί Λ.Σ.- 
ΕΛ.ΑΚΤ. και Λιμενοφύλακες, εγγράφονται στα στελέχη 
της εφεδρείας για πέντε έτη μετά την έξοδο τους από 
το Σώμα. 

2. Οι εγγεγραμμένοι στα στελέχη της εφεδρείας του 
Λ.Σ.-ΕΛ.ΑΚΤ. από την αποστρατεία τους και μέχρι τη 
συμπλήρωση του χρόνου παραμονής στην εφεδρεία, 
διαγράφονται όταν συμπληρώσουν το χρόνο αυτό, ή στε¬ 
ρηθούν το βαθμό τους σύμφωνα με τις εκάστοτε ισχύ- 
ουσες διατάξεις περί στερήσεως βαθμού. Στην πρώτη 
περίπτωση, η διαγραφή επέρχεται αυτοδίκαια την επο¬ 
μένη της συμπλήρωσης του χρόνου της εφεδρείας και οι 
διαγραφόμενοι δεν ανακαλούνται σύμφωνα με τις ισχύ- 
ουσες διατάξεις του παρόντος. Στη δεύτερη περίπτωση, 
η διαγραφή επέρχεται όταν συντελεστεί η στέρηση του 
βαθμού κατ επιφέρει τις προβλεπόμενες σύμφωνα με τις 
εκάστοτε ισχύουσες διατάξεις συνέπειες. 


3. Οι Αξιωματικοί και λοιποί βαθμοφόροι Λ.Σ.-ΕΛ.ΑΚΤ. 
εγγράφονται στα στελέχη εφεδρείας, με εξαίρεση τους 
αποστρατευομένους λόγω: 

α) σωματικής ανικανότητας ή, 

β) ορίου ηλικίας. 

Οι αποστρατευόμενοι Αξιωματικοί και λοιποί βαθμο¬ 
φόροι ως μη ικανοί για λόγους υγείας, δύνανται να εγ- 
γραφούν στα στελέχη εφεδρείας του Λ.Σ.-ΕΛ.ΑΚΤ. κατά 
την αποστρατεία τους, εφόσον αυτό μνημονεύεται στην 
απόφαση της Υγειονομικής Επιτροπής, που εκδίδεται 
πριν από την αποστρατεία τους. 

4. Όσοι εξέρχονται από τις τάξεις του Λ.Σ.-ΕΛ.ΑΚΤ. και 
εγγράφονται στα στελέχη της εφεδρείας υποχρεούνται 
να δηλώσουν στη Διεύθυνση Προσωπικού Λ.Σ.-ΕΛ.ΑΚΤ.. 
τα στοιχεία κατοικίας ή διαμονής τους. Σε περίπτωση 
οριστικής αλλαγές του τόπου κατοικίας ή διαμονής, 
υποχρεούνται να υποβάλουν νέα δήλωση εντός τριών 
μηνών από την αλλαγή. Η μη συμμόρφωση προς την 
υποχρέωση αυτή συνεπάγεται την επιβολή με απόφαση 
του οικείου Υπουργού, προστίμου 146,73 ευρώ υπέρ του 
Μ.Τ.Ν., που καταλογίζεται σε βάρος του υπαιτίου και ει- 
σπράττεται σύμφωνα με τις διατάξεις για την είσπραξη 
δημόσιων εσόδων. 

Άρθρο 19 

Ανάκληση από την εφεδρεία 

1. Επιτρέπεται στον οικείο Υπουργό να ανακαλεί από 
την εφεδρεία στην ενέργεια Αξιωματικούς, Ανθυπασπι- 
στές. Υπαξιωματικούς Λ.Σ.-ΕΛ.ΑΚΤ. και Λιμενοφύλακες 
που είναι εγγεγραμμένοι στην εφεδρεία και υπηρέτησαν 
στο Λ.Σ.-ΕΛ.ΑΚΤ, στις εξής περιπτώσεις: 

α) Σε καιρό πολέμου. 

β) Σε περίοδο γενικής, ή μερικής, ή παρατεταμένης 
επιστράτευσης. 

γ) Σε περίπτωση άμεσης απειλής εθνικών συμφερό¬ 
ντων, ή της εδαφικές ακεραιότητας και της εθνικής 
ανεξαρτησίας της χώρας, λόγω εξωτερικών κινδύνων. 

δ) Σε περίπτωση εκτάκτων υπηρεσιακών αναγκών, οι 
οποίες αιτιολογημένα δε δύνανται να καλυφθούν από 
τα εν ενεργεία στελέχη του Λ.Σ.-ΕΛ.ΑΚΤ, με την προϋ¬ 
πόθεση ύπαρξης των απαιτούμενων πιστώσεων. Στην 
τελευταία αυτή περίπτωση η ανάκληση ενεργείται μόνο 
μετά από τη συγκατάθεση του ενδιαφερομένου. 

2. Η ανάκληση στην ενέργεια, καθώς και η απόλυση ή 
η επαναφορά στην εφεδρεία, γίνεται με απόφαση του 
οικείου Υπουργού. 

3. Οι έφεδροι Λιμενοφύλακες, καθώς και οι Ανθυπασπι- 
στές και αξιωματικοί Λ.Σ.-ΕΛ.ΑΚΤ. από Λιμενοφύλακες, 
ανακαλούνται στην ενεργό υπηρεσία με απόφαση του 
οικείου Υπουργού ονομαστικά, ή και με βάση το σχέδιο 
επιστράτευσης, που καταρτίζεται από τον καιρό της 
ειρήνης. 

4. Όσοι ανακαλούνται στην ενεργό υπηρεσία από την 
εφεδρεία, φέρουν το βαθμό τον οποίο κατείχαν πριν 
από την αποστρατεία τους. Αν είχε διενεργηθεί προα¬ 
γωγή τριάντα ημέρες πριν από την αποστρατεία τους, 
φέρουν το βαθμό αυτόν, εφόσον αυτός δεν υπερβαίνει 
τον κατά τις εκάστοτε ισχύουσες διατάξεις καταληκτικό 
βαθμό και εφόσον νεότερο τους εν ενεργεία στέλεχος 
έχει προαχθεί εν ενεργεία στο βαθμό αυτό. 

5. Ειδικότερα, οι Αξιωματικοί Λ.Σ.-ΕΛ.ΑΚΤ. που ανα¬ 
καλούνται στην ενεργό υπηρεσία ως μόνιμοι από την 
εφεδρεία δύνανται να προαχθούν ως εξής: 

α) Οι Αξιωματικοί με βαθμό ανάκλησης κατωτέρου 
Αξιωματικού κατά δύο βαθμούς. 

β) Οι Αξιωματικοί με βαθμό ανάκλησης ανώτερου Αξι¬ 
ωματικού ή Αρχιπλοιάρχου κατά ένα βαθμό. 

6. Οι Αξιωματικοί της προηγουμένης παραγράφου 
προάγονται εφόσον: 

α) Συγκεντρώνουν τα ουσιαστικά τους προσόντα στον ίδιο 
βαθμό που απαιτείται για να κριθούν με τις αυτές κρίσεις 
εν ενεργεία οι μόνιμοι εν ενεργεία ομοιόβαθμοί τους. 

β)Έχει προαχθεί εν τω μεταξύ στον ανώτερο βαθμό 
Αξιωματικός από τους μονίμους εν ενεργεία ο οποίος 
πριν την αποστρατεία τους ήταν νεότερος τους κατ’ 
αρχαιότητα. 

γ)Έχουν συμπληρώσει τον απαιτούμενο για προαγω¬ 
γή στο βαθμό χρόνο υπηρεσίας που προβλέπεται για 
τους μονίμους ομοιόβαθμούς τους, συνυπολογίζοντας 
τον τυχόν χρόνο που έχουν διανύσει στο βαθμό προ 
της αποστρατείας τους, αλλά χωρίς να υπολογίζεται η 
συνολική υπηρεσία τους ως Αξιωματικών. 

Άρθρο 20 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Από την έναρξη ισχύος του παρόντος, οι διατάξεις του 
νόμου 3079/2002 «Κύρωση του Κώδικα του Προσωπικού 
Λιμενικού Σώματος» (ΦΕΚ 311 Α'), που ρυθμίζουν τις 
καταστάσεις του προσωπικού Λ.Σ.-ΕΛ.ΑΚΤ., όπως έχουν 
τροποποιηθεί, πλην της παραγράφου 5 του άρθρου 98 
του ιδίου νόμου, παύουν να ισχύουν. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 5 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 38 
Συγκρότηση, σύνθεση και λειτουργία των Συμβουλίων Κρί¬ 
σεων Λιμενικού Σώματος -Ελληνικής Ακτοφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψιν: 

1. Τις διατάξεις: 

α) Της παραγράφου 1 περίπτωση στ του άρθρου 14 του 
ν.3922/2011 «Σύσταση Αρχηγείου Λιμενικού Σώματος -Ελ¬ 
ληνικής Ακτοφυλακής και άλλες διατάξεις» (ΦΕΚ 35Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθ. «Δ28/2012» Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 


ΚΕΦΑΛΑΙΟ Α' 

ΣΥΜΒΟΥΛΙΑ ΚΡΙΣΕΩΝ ΑΞΙΩΜΑΤΙΚΩΝ Λ.Σ. -ΕΛ.ΑΚΤ. 

Άρθρο 1 

Συγκρότηση και αρμοδιότητες των Συμβουλίων 
Κρίσεων Αξιωματικών Λ.Σ. -ΕΛ.ΑΚΤ. 

1. Τα Συμβούλια Κρίσεων των Αξιωματικών Λ.Σ.-ΕΛ.ΑΚΤ. 
είναι τα ακόλουθα: 

α) Το Ανώτατο Συμβούλιο Λ.Σ.-ΕΛ.ΑΚΤ. 
β) Το Ανώτερο Συμβούλιο Λ.Σ.-ΕΛ.ΑΚΤ. 
γ) Το Κατώτερο Συμβούλιο Λ.Σ.-ΕΛ.ΑΚΤ. 

2. Το Ανώτατο Συμβούλιο Λ.Σ.-ΕΛ.ΑΚΤ.: 

α) Είναι αρμόδιο για την κρίση των Αντιναυάρχων 
πλην του Αρχηγού Λ.Σ.-ΕΛ.ΑΚΤ., των Υποναυάρχων και 
των Αρχιπλοιάρχων Λ.Σ.-ΕΛ.ΑΚΤ., καθώς και για τη μο¬ 
νιμοποίηση των Εφέδρων Αξιωματικών Λ.Σ.-ΕΛ.ΑΚΤ., οι 
οποίοι κατατάσσονται σύμφωνα με τις εκάστοτε ισχύ- 
ουσες διατάξεις και συγκροτείται από: 

αα) Τον Αρχηγό του Γ ενικού Επιτελείου Ναυτικού, ως 
Πρόεδρο. 

ββ) Τον Αρχηγό Λ.Σ.-ΕΛ.ΑΚΤ., ως μέλος, 
γγ) Έναν Αντιστράτηγο του Στρατού Ξηρός, ως μέ¬ 
λος, που ορίζεται με τον αναπληρωτή του, μετά από 
πρόταση του Αρχηγού Γ.Ε.ΕΘ.Α.. 

Χρέη Εισηγητή εκτελεί ο Αρχηγός Λ.Σ.-ΕΛ.ΑΚΤ.. 
β) Με ευρύτερη σύνθεση λειτουργεί ως δευτεροβάθμιο 
για την επανάκριση των από το πρωτοβάθμιο Συμβούλιο 
Κρίσεων δυσμενώς κριθέντων Ανωτάτων Αξιωματικών, 
καθώς και για την επιλογή του Υπαρχηγού, Επιτελάρχη 
Αρχηγείου, και Υποναυάρχων Λ.Σ.-ΕΛ.ΑΚΤ. όταν αυτό 
απαιτείται. Η επανάκριση γίνεται μετά από άσκηση εν- 
δικοφανούς προσφυγής από τους ίδιους, ή αναπομπή 
του οικείου Υπουργού, ή στο πλαίσιο συμμόρφωσης σε 
αποφάσεις διοικητικών δικαστηρίων. 

Το Συμβούλιο αυτό συγκροτείται από: 
αα) Τ ον Αρχηγό του Γ ενικού Επιτελείου Ναυτικού, ως 
Πρόεδρο. 

ββ) Τον Αρχηγό Λ.Σ.-ΕΛ.ΑΚΤ., ως μέλος, 
γγ) Έναν Αντιστράτηγο του Στρατού Ξηρός, αρχαι¬ 
ότερο αυτού που συμμετείχε στο πρωτοβάθμιο, ως 
μέλος. 

δδ) Δύο Αντιναυάρχους του Πολεμικού Ναυτικού, ως 
μέλη. 

Τα μέλη των περιπτώσεων (γγ) και (δδ), καθώς και 
τα αναπληρωματικά αυτών, ορίζονται με πρόταση του 
Αρχηγού Γ.Ε.ΕΘ.Α.. 

Χρέη Εισηγητή εκτελεί ο Αρχηγός Λ.Σ.-ΕΛ.ΑΚΤ.. 

3. Το Ανώτερο Συμβούλιο Λ.Σ.-ΕΛ.ΑΚΤ.: 
α) Είναι αρμόδιο για: 

- Την κρίση των Πλοιάρχων, Αντιπλοιάρχων και Πλω¬ 
ταρχών Λ.Σ.-ΕΛ.ΑΚΤ.. 

- Τη λήψη απόφασης διενέργειας Ένορκης Διοικητικής 
Εξέτασης, μετά από αναφορά δυσμενώς κριθέντος προς 
τη Διεύθυνση Προσωπικού Λ.Σ.-ΕΛ.ΑΚΤ., προκειμένου να 
διαπιστωθεί εάν δυσμενείς εγγραφές σε εκθέσεις ή ση¬ 
μειώματα αξιολόγησης, στις οποίες ερείδεται εν όλω ή 
εν μέρει εκδοθείσα δυσμενής απόφαση δευτεροβαθμίου 
Συμβουλίου Κρίσεων, είναι αποτέλεσμα αμερόληπτης 
η μη κρίσης, ή εσφαλμένης η μη εκτίμησης, σύμφωνα 
με τις εκάστοτε ισχύουσες σχετικές διατάξεις περί δι¬ 
ενέργειας Ενόρκων Διοικητικών Εξετάσεων. 

- Τη διαγραφή, ή μεταβολή επί το ευνοϊκότερον δυ¬ 
σμενούς στοιχείου, στο οποίο ερείδεται εν όλω ή εν 
μέρει δυσμενής κρίση δευτεροβαθμίου Συμβουλίου Κρί¬ 
σεων, ανάλογα με το πόρισμα της ανωτέρω Ένορκης 
Διοικητικής Εξέτασης. 

Οι αποφάσεις για τη διενέργεια Ένορκης Διοικητικής 
Εξέτασης, ή τη διαγραφή, ή μεταβολή επί το ευνοϊκό- 
τερον δυσμενούς στοιχείου, σύμφωνα με τα ανωτέρω, 
λαμβάνονται εντός αποκλειστικής προθεσμίας τεσσά¬ 
ρων μηνών, αρχομένης την επομένη της ημερομηνίας 
παραλαβής της αναφοράς του δυσμενώς κριθέντος από 
τη Διεύθυνση Προσωπικού Λ.Σ.-ΕΛ.ΑΚΤ. 

Το Συμβούλιο αυτό συγκροτείται από: 

- Τον Αρχηγό του Λ.Σ.-ΕΛ.ΑΚΤ., ως Πρόεδρο. 

- Τον Υπαρχηγό Λ.Σ.-ΕΛ.ΑΚΤ., ως μέλος. 

-Έναν Αρχιπλοίαρχο που προέρχεται από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ., ως μέλος. 

Αναπληρωματικά μέλη ορίζονται αντίστοιχα ο Επιτε¬ 
λάρχης Αρχηγείου Λ.Σ.-ΕΛ.ΑΚΤ. και ένας Αρχιπλοίαρχος 
προερχόμενος από τη Σχολή Δοκίμων Σημαιοφόρων 
Λ.Σ.-ΕΛ.ΑΚΤ. 

Χρέη Εισηγητή εκτελεί το νεότερο μέλος του Συμ¬ 
βουλίου. 

β) Με ευρύτερη σύνθεση λειτουργεί ως δευτεροβάθμιο 
για την επανάκριση των από το πρωτοβάθμιο Συμβούλιο 
δυσμενώς κριθέντων Αξιωματικών, μετά από άσκηση 
ενδικοφανούς προσφυγής από τους ίδιους, ή αναπομπή 
από τον οικείο Υπουργό, ή στο πλαίσιο συμμόρφωσης σε 
αποφάσεις διοικητικών δικαστηρίων, καθώς επίσης και 
για τη λήψη απόφασης για προαγωγή επ'ανδραγαθία 
ή λόγω διακεκριμένης πράξης. 

Το Συμβούλιο αυτό συγκροτείται από: 

αα) Τον Αρχηγό Λ.Σ.-ΕΛ.ΑΚΤ., ως Πρόεδρο. 

ββ) Τον Υπαρχηγό και τον Επιτελάρχη Αρχηγείου Λ.Σ.- 
ΕΛ.ΑΚΤ., ως μέλη. 

γγ) Δύο Αρχιπλοιάρχους προερχόμενους από τη Σχο¬ 
λή Δοκίμων Σημαιοφόρων Λ.Σ.-ΕΛ.ΑΚΤ., αρχαιότερους 
αυτού που συμμετείχε στο πρωτοβάθμιο Συμβούλιο, 
ως μέλη. 

Αναπληρωματικά μέλη, των μελών της περίπτωσης 
(γγ), ορίζονται δύο Αρχιπλοίαρχοι προερχόμενοι από τη 
Σχολή Δοκίμων Σημαιοφόρων Λ.Σ.-ΕΛ.ΑΚΤ., αρχαιότεροι 
αυτού που συμμετείχε στο πρωτοβάθμιο Συμβούλιο. 

Χρέη εισηγητή εκτελεί το νεότερο μέλος του Συμ¬ 
βουλίου. 

4. Το Κατώτερο Συμβούλιο Λ.Σ.-ΕΛ.ΑΚΤ.: 

α) Είναι αρμόδιο για την κρίση των Υποπλοιάρχων, 
Ανθυποπλοιάρχων και Σημαιοφόρων Λ.Σ.-ΕΛ.ΑΚΤ., κα¬ 
θώς και για την μετάταξη στις κενές οργανικές θέσεις 
των Αξιωματικών ειδικότητας Τεχνικού, Υγειονομικού 
(Ιατρού-Ψυχολόγου), Ιερέα και Νομικού, σύμφωνα με τις 
εκάστοτε ισχύουσες διατάξεις και συγκροτείται από: 

αα)Έναν Αρχιπλοίαρχο προερχόμενο από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ., ως Πρόεδρο. 

ββ) Δύο Πλοιάρχους προερχομένους από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ., ως μέλη, με ανα¬ 
πληρωματικά μέλη δύο Αξιωματικούς Λ.Σ.-ΕΛ.ΑΚΤ., του 
ίδιου βαθμού και της ιδίας προέλευσης. 

Χρέη Εισηγητή εκτελεί το νεότερο μέλος του Συμ¬ 
βουλίου. 

β) Με ευρύτερη σύνθεση λειτουργεί ως δευτεροβάθμιο 
για την επανάκριση των δυσμενώς κριθέντων, από το 
πρωτοβάθμιο Συμβούλιο, Αξιωματικών, μετά από άσκηση 


ενδικοφανούς προσφυγής από τους ίδιους, ή αναπομπή 
από τον Αρχηγό Λ.Σ.-ΕΛ.ΑΚΤ., ή στο πλαίσιο συμμόρφω¬ 
σης σε αποφάσεις διοικητικών δικαστηρίων. 

Το Συμβούλιο αυτό συγκροτείται από: 

αα) Τον Υπαρχηγό Λ.Σ.-ΕΛ.ΑΚΤ., ως Πρόεδρο. 

ββ) Δύο Αρχιπλοιάρχους προερχομένους από τη Σχο¬ 
λή Δοκίμων Σημαιοφόρων Λ.Σ.-ΕΛ.ΑΚΤ. ως μέλη, αρ¬ 
χαιότερους αυτού που συμμετείχε στο πρωτοβάθμιο 
Συμβούλιο, με αναπληρωματικά μέλη δύο Αξιωματικούς 
Λ.Σ.-ΕΛ.ΑΚΤ. του ίδιου βαθμού και της ιδίας προέλευσης, 
αρχαιότερους αυτού που συμμετείχε στο πρωτοβάθμιο 
Συμβούλιο. 

γγ) Δύο Πλοιάρχους προερχομένους από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ. αρχαιότερους αυ¬ 
τών που συμμετείχαν στο πρωτοβάθμιο Συμβούλιο, ως 
μέλη, με αναπληρωματικά μέλη δύο Αξιωματικούς Λ.Σ.- 
ΕΛ.ΑΚΤ., του ιδίου βαθμού και της ιδίας προέλευσης, 
αρχαιότερους αυτών που συμμετείχαν στο πρωτοβάθ¬ 
μιο Συμβούλιο. 

Χρέη Εισηγητή εκτελεί το νεότερο μέλος του Συμ¬ 
βουλίου. 

5. Στα Συμβούλια Κρίσεων παρίσταται Ανώτερος Αξι¬ 
ωματικός της Διεύθυνσης Προσωπικού Λ.Σ.-ΕΛ.ΑΚΤ. ως 
γραμματέας, χωρίς να έχει δικαίωμα ψήφου, για την 
τήρηση των πρακτικών, οριζόμενος με απόφαση του 
Αρχηγού Λ.Σ.-ΕΛ.ΑΚΤ.. 

6. Ο Πρόεδρος κάθε Συμβουλίου Κρίσεων δύναται να 
προσκαλεί κατά τις συνεδριάσεις, υπηρεσιακά αρμό¬ 
διους Αξιωματικούς Λ.Σ.-ΕΛ.ΑΚΤ. προς παροχή πληρο¬ 
φοριών, οι οποίοι και αποχωρούν πριν από την έναρξη 
της συζήτησης. 

7. Τα πρωτοβάθμια Συμβούλια Κρίσεων είναι αρμόδια 
και για τη διαπίστωση των τυπικών προς προαγωγή 
προσόντων των κρινόμενων Αξιωματικών, στους οποί¬ 
ους και κοινοποιούνται με εμπιστευτικό έγγραφο οι δυ¬ 
σμενείς για αυτούς αποφάσεις εντός τριάντα ημερών 
από της εκδόσεώς τους. 

8. Η συγκρότηση, η σύνθεση, οι συνεδριάσεις, η λει¬ 
τουργία και οι αποφάσεις των Συμβουλίων Κρίσεων, 
εφόσον δεν ορίζεται διαφορετικά στις διατάξεις του 
παρόντος προεδρικού διατάγματος, διέπονται από τις 
εκάστοτε γενικές διατάξεις που αφορούν τα συλλογικά 
όργανα της διοίκησης. 

Άρθρο 2 

Σύγκληση Συμβουλίων Κρίσεων 

1. Τα Συμβούλια Κρίσεων των Αξιωματικών Λ.Σ.-ΕΛ.ΑΚΤ. 
συγκροτούνται με αποφάσεις του οικείου Υπουργού, 
πριν από την πρώτη τακτική συνεδρίαση του Ανωτάτου 
Συμβουλίου Λ.Σ.-ΕΛ.ΑΚΤ., έχουν διάρκεια ενός έτους 
μέχρι την επόμενη τακτική συγκρότησή τους και συγκα- 
λούνται κατά τη διάρκεια της χρονικής αυτής περιόδου 
για τη διενέργεια των κρίσεων, ως εξής: 

α) Το Ανώτατο Συμβούλιο Λ.Σ.-ΕΛ.ΑΚΤ. συνέρχεται σε 
τακτική σύνοδο και περατώνει τις εργασίες του εντός 
του δευτέρου δεκαήμερου του μηνός Μαρτίου κάθε 
έτους. 

β) Το Ανώτερο Συμβούλιο Λ.Σ.-ΕΛ.ΑΚΤ. συνέρχεται σε 
τακτική σύνοδο μετά από τη λήξη των εργασιών του 
Ανώτατου Συμβουλίου Λ.Σ.-ΕΛ.ΑΚΤ. και περατώνει τις 
εργασίες του εντός του τρίτου δεκαήμερου του μηνός 
Μαρτίου. 

γ) Το Κατώτερο Συμβούλιο Λ.Σ.-ΕΛ.ΑΚΤ. συνέρχεται 
σε τακτική σύνοδο μετά από τη λήξη των εργασιών 

του Ανώτερου Συμβουλίου Λ.Σ.-ΕΛ.ΑΚΤ. και περατώνει 
τις εργασίες του εντός του πρώτου δεκαήμερου του 
μηνός Απριλίου. 

2. Τα προαναφερόμενα Συμβούλια Κρίσεων συνέρ¬ 
χονται και σε έκτακτες συνεδριάσεις, όταν παρίστα- 
ται ανάγκη κρίσης των Αξιωματικών Λ.Σ.-ΕΛ.ΑΚΤ. στις 
προβλεπόμενες από τις κείμενες διατάξεις περιπτώσεις 
και περατώνουν τις εργασίες τους το αργότερο εντός 
εξήντα ημερών από την κοινοποίηση στον αρμόδιο Πρό¬ 
εδρο της σχετικής διαταγής σύγκλησής τους. 

3. Σε περίπτωση ανυπέρβλητου κωλύματος δύναται 
να αναβληθεί μέχρι ένα μήνα η σύγκληση της τακτικής 
συνόδου του Ανωτάτου και του Ανωτέρου Συμβουλί¬ 
ου Κρίσεων, με αιτιολογημένη απόφαση του οικείου 
Υπουργού ή του Αρχηγού Λ.Σ.-ΕΛ.ΑΚΤ. εάν πρόκειται για 
Κατώτερο Συμβούλιο Κρίσεων. Επίσης, σε περίπτωση 
ανυπέρβλητου κωλύματος δύναται να παραταθεί μέχρι 
ένα μήνα ο χρόνος περάτωσης των εργασιών οποιουδή- 
ποτε Συμβουλίου Κρίσεων με αιτιολογημένη απόφαση 
του Προέδρου του. 

4. Σε περίπτωση πολέμου ή γενικής επιστράτευσης 
δύναται με διαταγή του οικείου Υπουργού να συγκα- 
λούνται σε έκτακτες συνεδριάσεις τα Συμβούλια Κρίσε¬ 
ων για τη διενέργεια συμπληρωματικών κρίσεων προς 
προαγωγή. 

Άρθρο 3 

Εργασίες Συμβουλίων Κρίσεων 

1. Εντός του μηνός Δεκεμβρίου κάθε έτους, με από¬ 
φαση του Αρχηγού Λ.Σ.-ΕΛ.ΑΚΤ. που δε δημοσιεύεται 
στην Εφημερίδα της Κυβερνήσεως, επικυρώνονται οι 
συντασσόμενοι από τη Διεύθυνση Προσωπικού Λ.Σ.- 
ΕΛ.ΑΚΤ. ονομαστικοί πίνακες όλων των Αξιωματικών, 
οι οποίοι συμπληρώνουν τα απαιτούμενα γενικά τυπικά 
προς προαγωγή προσόντα μέχρι και την 31η Δεκεμβρίου 
του επόμενου έτους, εντός του οποίου πρόκειται να 
διεξαχθούν οι τακτικές κρίσεις. Εφόσον δεν ορίζεται 
διαφορετικά από ειδικότερες διατάξεις, οι Αξιωματικοί 
κρίνονται κατ’ έτος, εφόσον συμπληρώνουν τα απαιτού- 
μενα προς προαγωγή γενικά τυπικά προσόντα μέχρι και 
την 31η Δεκεμβρίου του έτους, κατά το οποίο διενερ- 
γούνται οι τακτικές κρίσεις. 

2. Πριν από τη σύνοδο του Συμβουλίου Κρίσεων ο 
γραμματέας παραδίδει στον Πρόεδρο και στα μέλη τους 
ονομαστικούς πίνακες των Αξιωματικών Λ.Σ.-ΕΛ.ΑΚΤ. που 
πρόκειται να κριθούν, με περίληψη των στοιχείων που 
προέρχονται από τους ατομικούς φακέλους αυτών. 

3. Τα Συμβούλια Κρίσεων συνεδριάζουν νόμιμα, όταν 
στη σύνθεσή τους μετέχουν, είτε ως τακτικά είτε ως 
αναπληρωματικά, όλα τα μέλη τους. 

4. Κατά τη συνεδρίαση ο γραμματέας θέτει υπόψιν του 
Συμβουλίου Κρίσεων λεπτομερή στοιχεία που περιέχο- 
νται στον ατομικό φάκελο του Αξιωματικού Λ.Σ.-ΕΛ.ΑΚΤ.. 
Η σύνταξη και υποβολή των εκθέσεων και των σημειω¬ 
μάτων αξιολόγησης, καθώς και η γνωμάτευση σε αυτά 
από Αξιωματικούς ανώτερους κατά βαθμό, ή αρχαιότε¬ 
ρους των μελών του αρμοδίου Συμβουλίου Κρίσεων, δε 
δεσμεύει την κρίση των τελευταίων. Οι εκθέσεις και τα 
σημειώματα αξιολόγησης και κάθε άλλο στοιχείο του 
ατομικού φακέλου του Αξιωματικού, ο οποίος κατόπιν 
απόφασης διοικητικού δικαστηρίου επανακρίθηκε και 
προήχθη ανακτώντας τη σειρά αρχαιότητάς του, δε 
λαμβάνονται υπόψιν από τα αρμόδια Συμβούλια, εφόσον 


η αναδρομική του προαγωγή αναφέρεται σε χρόνο κατά 
τον οποίο ο συντάξας ή ο γνωματεύσας, υπήρξε νεότε¬ 
ρος ή κατώτερός του. Το Συμβούλιο Κρίσεων αφού λάβει 
υπόψιν και συνεκτιμήσει τα στοιχεία αυτά, αποφασίζει 
με αιτιολογημένη απόφαση, η οποία λαμβάνεται κατά 
πλειοψηφία, με φανερή ψηφοφορία. 

5. Σε όλες τις περιπτώσεις κρίσεων των Αξιωματικών 
Λ.Σ.-ΕΛ.ΑΚΤ., συνεκτιμάται η αξιολόγηση των προσό¬ 
ντων τους σε όλους τους βαθμούς και ιδιαίτερα στον 
κατεχόμενο και τον αμέσως προηγούμενο. Συνήθεις 
πειθαρχικές ποινές που έχουν επιβληθεί για παραπτώ¬ 
ματα που έχουν τελεστεί σε χρόνο προ της τελευταίας 
δεκαετίας από το έτος που διενεργούνται οι κρίσεις 
δε λαμβάνονται υπόψιν. Ελάττωμα, αδυναμία ή έλλειψη 
προσόντος, που δεν επηρέασε δυσμενώς την κρίση σε 
κατώτερους βαθμούς, δύναται να επηρεάσει την κρίση 
σε ανώτερους βαθμούς, εφόσον μεταξύ της εγγραφής 
του στην έκθεση ή το σημείωμα αξιολόγησης, ή μεταξύ 
της ένταξής του στο φάκελο του Αξιωματικού και της 
πραγματοποιούμενης κρίσης δε μεσολαβεί διάστημα 
μεγαλύτερο των δέκα ετών. Κατ’ εξαίρεση, στοιχεία 
που δεν επηρέασαν δυσμενώς την κρίση σε κατώτε¬ 
ρους βαθμούς, δύνανται να επηρεάσουν την κρίση σε 
ανώτερους βαθμούς, ακόμα κι αν μεταξύ της εγγραφής 
τους στην έκθεση ή το σημείωμα αξιολόγησης ή μεταξύ 
της καταχώρισής τους στο φάκελο του Αξιωματικού και 
της πραγματοποιούμενης κρίσης, μεσολαβεί διάστημα 
μεγαλύτερο των δέκα ετών, εφόσον συνίστανται σε αμε- 
τάκλητη καταδίκη για κακούργημα, κλοπή, υπεξαίρεση 
(κοινή και στην υπηρεσία), απάτη, εκβίαση, πλαστογρα¬ 
φία, δωροδοκία ή δωροληψία, καταπίεση, απιστία περί 
την υπηρεσία, παράβαση καθήκοντος, εγκλήματα κατά 
της γενετήσιας ελευθερίας και οικονομικής εκμετάλ¬ 
λευσης της γενετήσιας ζωής, καθώς και για αδικήματα 
των άρθρων 15 έως και 41, 46 έως και 48, 51, 69 έως 71, 
82 έως και 85, 92 έως και 139,140,142 έως και 155 του 
Στρατιωτικού Ποινικού Κώδικα. 

6. Για τις συνεδριάσεις των Συμβουλίων Κρίσεων 
συντάσσονται πρακτικά, στα οποία μνημονεύονται τα 
ονόματα και η ιδιότητα των παρισταμένων μελών, ο 
τόπος και ο χρόνος της συνεδρίασης, οι αποφάσεις που 
ελήφθησαν με τους κατά περίπτωση πίνακες, στους 
οποίους και εγγράφονται οι κριθέντες Αξιωματικοί. 
Στα πρακτικά αναφέρεται υποχρεωτικά η αιτιολογία 
της απόφασης, η οποία πρέπει να είναι ειδική, σαφής 
και επαρκής, καθώς και περίληψη των απόψεων των 
μελών που μειοψήφησαν. Αντίγραφο κάθε πρακτικού 
καταχωρίζεται σε τηρούμενο για το σκοπό αυτόν και 
αριθμημένο ανά σελίδα βιβλίο, που τηρεί η Διεύθυνση 
Προσωπικού Λ.Σ.-ΕΛ.ΑΚΤ.. 

7. Αν για κάποιον από τους κρινόμενους δεν τέθηκαν 
υπόψιν του αρμοδίου πρωτοβαθμίου Συμβουλίου Κρί¬ 
σεων, τα απαιτούμενα ουσιώδη στοιχεία για τη διαμόρ¬ 
φωση γνώμης, το Συμβούλιο Κρίσεων αφού βεβαιώσει 
στα πρακτικά την έλλειψη αυτών, αναστέλλει την κρίση 
για άλλη συνεδρίασή του, προκειμένου να προσκομι- 
σθούν σ’ αυτή, με μέριμνα του Συμβουλίου, τα στοιχεία 
που λείπουν. Στη συνεδρίαση αυτή, που δε δύναται να 
απέχει από την πρώτη περισσότερο από έξι μήνες, το 
Συμβούλιο αποφασίζει οριστικά, ακόμη και αν δεν προ- 
σκομισθούν τα στοιχεία αυτά και εφόσον κρίνει αυτόν 
προακτέο, αυτός προάγεται αναδρομικά από τότε που 
έπρεπε να προαχθεί. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2033 


8. Σε περίπτωση αναβολής κρίσης λόγω ποινικής δί¬ 
ωξης κατά Αξιωματικών Λ.Σ.-ΕΛ.ΑΚΤ., ή μη κρίσης τους 
επειδή έχουν καταδικαστεί σε στερητική της ελευθερίας 
ποινή, ή επειδή διατελούν σε προσωρινή κράτηση, σε 
υπαίτια αιχμαλωσία, παράνομη απουσία, λιποταξία, ή σε 
αυτεπάγγελτη διαθεσιμότητα, η επόμενη συνεδρίαση 
του Συμβουλίου Κρίσεων δύναται να πραγματοποιηθεί 
και μετά την παρέλευση του προαναφερόμενου εξα¬ 
μήνου και πάντως μέχρι την ημερομηνία συμπλήρωσης 
συντάξιμης υπηρεσίας, ή της κατάληψης από το όριο 
ηλικίας, σύμφωνα με την εκάστοτε ισχύουσα νομοθεσία, 
οπότε και προωθείται το προεδρικό διάταγμα της αυτε- 
πάγγελτης αποστρατείας τους. Το ίδιο ισχύει και στην 
περίπτωση παραπομπής Αξιωματικού Λ.Σ.-ΕΛ.ΑΚΤ. που 
διατελεί σε άνω των δύο μηνών νοσηλεία ή αναρρωτική 
άδεια, πριν από τη λήψη απόφασης του Συμβουλίου 
Κρίσεων, ενώπιον της αρμόδιας κατά τις ισχύουσες 
διατάξεις Υγειονομικής Επιτροπής προς έκδοση γνω¬ 
μάτευσης για την υγειονομική του κατάσταση, εφόσον 
η σχετική ιατρική γνωμάτευση δεν έχει καταστεί νωρί¬ 
τερα αμετάκλητη, σύμφωνα με τις εκάστοτε ισχύουσες 
διατάξεις. 

9. Τα μέλη των Συμβουλίων Κρίσεων, οφείλουν να πα¬ 
ρέχουν εγγυήσεις αμερόληπτης κρίσης κατά την άσκη¬ 
ση των αρμοδιοτήτων τους, σύμφωνα με τις εκάστοτε 
σχετικές γενικές διατάξεις που διέπουν τα συλλογικά 
διοικητικά όργανα. 

10. Η κρίση των αρμοδίων Συμβουλίων Κρίσεων απο¬ 
βαίνει σε βάρος των κρινόμενων Αξιωματικών στις εξής 
περιπτώσεις: 

α) Με το χαρακτηρισμό τους, που συνεπάγεται την 
εγγραφή τους στους αντίστοιχους πίνακες, ως: 

«Ευδοκίμως τερματισάντων τη σταδιοδρομία τους», 
με εξαίρεση τους: 

αα) Αξιωματικούς Λ.Σ.-ΕΛ.ΑΚΤ. που συμπληρώνουν 
τριακονταπενταετία, ή καταλαμβάνονται από το όριο 
ηλικίας του βαθμού που φέρουν, μέχρι 31-12-2014, ή συ¬ 
μπληρώνουν συντάξιμη υπηρεσία ή καταλαμβάνονται 
από το όριο ηλικίας μετά την 01-01-2015, σύμφωνα με 
τις εκάστοτε ισχύουσες διατάξεις. 

ββ) Αξιωματικούς Λ.Σ.-ΕΛ.ΑΚΤ. που εμπίπτουν στις πε¬ 
ριπτώσεις των παραγράφων 3(α) και 3(β) (ββ) του άρ¬ 
θρου 34 και 6α του άρθρου 48 του ν. 3079/2002 «Κύρωση 
του Κώδικα Προσωπικού Λ.Σ.» (ΦΕΚ 311 Α'), όπως ισχύουν 
και εφαρμόζονται κάθε φορά μέχρι την 31-12-2014. 

«Παραμενόντων στον ίδιο βαθμό» 

«Αποστρατευτέων» 

β) Με την έκδοση αιτιολογημένης απόφασης του αρ¬ 
μοδίου Συμβουλίου Κρίσεων περί μη απονομής από την 
προηγουμένη του θανάτου, του αμέσως επόμενου από 
τον κατεχόμενο βαθμό στους αποβιώσαντες Αξιωματι¬ 
κούς, σύμφωνα με τις εκάστοτε ισχύουσες διατάξεις. 

11. Εάν ύστερα από τη διενέργεια'Ενορκης Διοικητικής 
Εξέτασης διαγράφει ή μεταβληθεί επί το ευνοϊκότε- 
ρον δυσμενές στοιχείο, το οποίο στήριζε, εν όλω ή εν 
μέρει, την αιτιολογία δυσμενούς κρίσης, η κρίση αυτή 
θεωρείται ως μη γενομένη και επαναλαμβάνεται μέσα 
σε εύλογο χρόνο από την έκδοσή της, ή από τη δια¬ 
γραφή, ή μεταβολή του στοιχείου, είτε αυτεπάγγελτα, 
είτε κατόπιν σχετικής αίτησης την οποία δικαιούται να 
υποβάλει ο δυσμενώς κριθείς Αξιωματικός εντός ανα¬ 
τρεπτικής προθεσμίας τριάντα ημερών από την ημερο¬ 
μηνία που έλαβε γνώση της διαγραφής ή της μεταβολής 
των στοιχείων. Η επανάληψη της κρίσης ενεργείται από 


το αρμόδιο πρωτοβάθμιο Συμβούλιο Κρίσεων μετά τη 
διαγραφή ή τη μεταβολή του δυσμενούς στοιχείου, ή 
την υποβολή της αίτησης και η απόφασή του εκδίδεται 
εντός προθεσμίας εξήντα ημερών από την κοινοποίηση 
στον Πρόεδρο της σχετικής διαταγής σύγκλησής του. Η 
νέα κρίση των επανακρινόμενων Αξιωματικών ενεργείται 
από την κατάσταση στην οποία τελούν κατά το χρόνο 
της νέας αυτής κρίσης. 

Άρθρο 4 
Πίνακες κρίσεων 

Οι Αξιωματικοί Λ.Σ.-ΕΛ.ΑΚΤ. κρίνονται και εγγράφο- 
νται στους προβλεπόμενους από το επόμενο άρθρο 
πίνακες ως: 

α) «Προακτέοι», οι χαρακτηριζόμενοι από το σύνολο 
των ουσιαστικών τους προσόντων, κατά την υπό κρί¬ 
ση χρονική περίοδο, ως «εξαίρετοι», ή «λίαν καλοί», ή 
«καλοί» και κρινόμενοι κατάλληλοι για προαγωγή στον 
επόμενο βαθμό. 

β) «Διατηρητέοι», εκείνοι που θεωρούνται κατάλληλοι 
για την αποτελεσματική ενάσκηση των καθηκόντων του 
βαθμού που φέρουν και, υπό την επιφύλαξη ειδικότε¬ 
ρων διατάξεων, παραμένουν στο Λ.Σ.-ΕΛ.ΑΚΤ. με τον 
κατεχόμενο βαθμό. 

γ) «Ευδοκίμως τερματίσαντες τη σταδιοδρομία τους», 
οι χαρακτηριζόμενοι από το σύνολο των ουσιαστικών 
τους προσόντων ως «λίαν καλοί», ή «καλοί», για προ¬ 
αγωγή πριν ή κατά τη διενέργεια της αποστρατείας 
τους, καθώς επίσης και εκείνοι που δε συγκεντρώνουν 
σε απόλυτο βαθμό τα ουσιαστικά προσόντα τα οποία 
απαιτούνται για την κάλυψη ανώτερης θέσης ή και δεν 
αποδίδουν κατά την ενάσκηση των καθηκόντων του 
βαθμού τους, αλλά με βάση το σύνολο των ουσιαστικών 
τους προσόντων χαρακτηρίζονται ως «λίαν καλοί», ή 
«καλοί» για προαγωγή πριν τεθούν σε αποστρατεία. 

δ) «Παραμένοντες στον ίδιο βαθμό», οι χαρακτηριζό¬ 
μενοι από το σύνολο των ουσιαστικών τους προσόντων, 
κατά την υπό κρίση χρονική περίοδο ως «μέτριοι», αλλά 
θεωρούμενοι κατάλληλοι για την ενάσκηση των καθη¬ 
κόντων του βαθμού που φέρουν. 

ε) «Αποστρατευτέοι», εκείνοι που θεωρούνται ακατάλ¬ 
ληλοι για την αποτελεσματική ενάσκηση των καθηκό¬ 
ντων του βαθμού που φέρουν, χαρακτηριζόμενοι από 
το σύνολο των ουσιαστικών τους προσόντων, κατά την 
υπό κρίση χρονική περίοδο, ως «απαράδεκτοι», ή όσοι 
κρίνονται ως «αποστρατευτέοι» κατ’ εφαρμογή των εκά¬ 
στοτε ισχυουσών διατάξεων και έχουν χαρακτηρισθεί 
ως «μέτριοι». 

Άρθρο 5 

Σύνταξη, κύρωση, ισχύς 
και εκτέλεση πινάκων κρίσεων 

1. Τα Συμβούλια Κρίσεων με την κατάρτιση του πρακτι¬ 
κού κάθε συνεδρίασης συντάσσουν πίνακες εις διπλούν 
για όσους έκριναν, χωριστά κατά είδος κρίσης, κατη¬ 
γορία και βαθμό, που υπογράφονται από τον Πρόεδρο, 
τα μέλη και το γραμματέα, ως εξής: 

α) Για τους Αντιναυάρχους και Υποναυάρχους Λ.Σ.- 
ΕΛ.ΑΚΤ.: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων» 

β) Για τους Αρχιπλοιάρχους Λ.Σ.-ΕΛ.ΑΚΤ.: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων» 
γ) Γ ια τους Πλοιάρχους Λ.Σ.-ΕΛ.ΑΚΤ.: 

Πίνακας Α' «Προακτέων» 

Πίνακας Β' «Παραμενόντων στον ίδιο βαθμό» 

Πίνακας Γ' «Ευδοκίμως τερματισάντων τη σταδιοδρο¬ 
μία τους» 

Πίνακας Δ' «Αποστρατευτέων». 
δ) Για τους κρινόμενους Αξιωματικούς Λ.Σ.-ΕΛ.ΑΚΤ. 
που διανύουν το τελευταίο βαθμό εξέλιξής τους: 
Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων» 
ε) Για τους Αξιωματικούς Λ.Σ.-ΕΛ.ΑΚΤ. οι οποίοι υπό- 
κεινται σε κρίση λόγω ουσιώδους έλλειψης ουσιαστι¬ 
κών προσόντων, σύμφωνα με τις εκάστοτε ισχύουσες 
διατάξεις: 

Πίνακας Α' «Διατηρητέων» 

Πίνακας Β' «Αποστρατευτέων». 
στ) Γ ια τους κρινόμενους λόγω συμπλήρωσης συντά¬ 
ξιμης υπηρεσίας ή κατάληψης από το όριο ηλικίας, μετά 
την 01-01-2015, σύμφωνα με τις εκάστοτε ισχύουσες 
διατάξεις: 

Πίνακας Α' «Ευδοκίμως τερματισάντων τη σταδιο¬ 
δρομία τους». 

Πίνακας Β' «Αποστρατευτέων» 

Για τους Αξιωματικούς Λ.Σ.-ΕΛ.ΑΚΤ. που κρίνονται 
κατ' εφαρμογή των διατάξεων των παραγράφων 3(α) 
και 3(β) (ββ) του άρθρου 34, των άρθρων 45 και 47 του 
ν. 3079/2002 «Κύρωση του Κώδικα Προσωπικού Λ.Σ. - 
ΕΛ.ΑΚΤ.» (ΦΕΚ 311 Α'), όπως αυτές ισχύουν και εφαρμό¬ 
ζονται κάθε φορά μέχρι τις 31-12-2014, συντάσσονται 
αντίστοιχοι με τους πίνακες του ανωτέρω πρώτου 
εδαφίου. 

ζ) Γ ια τους κρινόμενους λόγω σωματικής ή διανοητικής 
ανικανότητας: 

Πίνακας Α' «Ευδοκίμως τερματισάντων τη σταδιο¬ 
δρομία τους» 

Πίνακας Β' «Αποστρατευτέων» 
η) Γ ια τους λοιπούς κρινόμενους και μη ειδικά οριζό¬ 
μενους στην παρούσα παράγραφο Αξιωματικούς Λ.Σ.- 
ΕΛ.ΑΚΤ- 

Πίνακας Α' «Προακτέων» 

Πίνακας Β' «Παραμενόντων στον ίδιο βαθμό» 

Πίνακας Γ' «Αποστρατευτέων». 

2. Οι καταρτιζόμενοι από τα Συμβούλια Κρίσεων πί¬ 
νακες είναι οριστικοί και δεν υπόκεινται σε άλλη διατύ¬ 
πωση, υποβάλλονται δε στον οικείο Υπουργό από τους 
Προέδρους των Συμβουλίων, μέσω της Διεύθυνσης Προ¬ 
σωπικού Λ.Σ.-ΕΛ.ΑΚΤ. Οι πίνακες αυτοί, υπό την επιφύ¬ 
λαξη άσκησης ενδικοφανούς προσφυγής, ή αναπομπής 
για επανάκριση σε δευτεροβάθμιο Συμβούλιο Κρίσεων, 
κυρώνονται με προεδρικά διατάγματα που προκαλού- 
νται από τον οικείο Υπουργό εντός προθεσμίας είκοσι 
ημερών από τότε που περιήλθαν στη Διεύθυνση Προσω¬ 
πικού Λ.Σ.-ΕΛ.ΑΚΤ.. Από τη δημοσίευση στην Εφημερίδα 
της Κυβερνήσεως του προεδρικού διατάγματος κύρω¬ 


σης των πινάκων κάθε έτους, αρχίζει η ισχύς αυτών, η 
οποία διαρκεί μέχρι και την κύρωση των πινάκων του 
επόμενου έτους. Ομοίως ισχύουν και οι τυχόν καταρ¬ 
τιζόμενοι, κατόπιν επανάκρισης, ή μετά από διενέργεια 
έκτακτων κρίσεων, συμπληρωματικοί πίνακες. 

3. Αν για οποιονδήποτε λόγο δεν κατέστη δυνατή η 
κατάρτιση νέων πινάκων, εξακολουθούν να ισχύουν οι 
πίνακες κρίσης του προηγούμενου έτους. 

4. Ο οικείος Υπουργός προκαλεί το αργότερο εντός 
τριάντα ημερών από της ισχύος των πινάκων των εγ¬ 
γεγραμμένων ως «αποστρατευτέων», τα προεδρικά δι¬ 
ατάγματα αυτεπάγγελτης αποστρατείας. 

5. Εάν Αξιωματικοί Λ.Σ.-ΕΛ.ΑΚΤ., πριν από την προώ¬ 
θηση του προεδρικού διατάγματος αποστρατείας τους 
λόγω εγγραφής τους σε πίνακα αποστρατευτέων, έχουν 
παραπεμφθεί σε Ανακριτικό Συμβούλιο με το ερώτη¬ 
μα της απόταξης, δεν αποστρατεύονται με την κρίση 
τους αυτή, έστω και αν ισχύει ο σχετικός πίνακας, αλλά 
αναμένεται η εκδίκαση της υπό κρίση υπόθεσης από το 
Ανακριτικό Συμβούλιο, και εάν αυτό αποφανθεί υπέρ των 
εγκαλουμένων τότε προωθείται το Προεδρικό διάταγμα 
αποστρατείας τους, με βάση την προαναφερόμενη κρί¬ 
ση τους, ειδάλλως προωθείται το προεδρικό διάταγμα 
της απόταξής τους. 

6. Οι Αξιωματικοί Λ.Σ.-ΕΛ.ΑΚΤ. που διατελούν σε άνω 
των δύο μηνών νοσηλεία ή αναρρωτική άδεια και κρίνο- 
νται από το αρμόδιο Συμβούλιο ως αποστρατευτέοι, δεν 
αποστρατεύονται με βάση την κρίση τους αυτή, αλλά 
παραπέμπονται με διαταγή του Αρχηγού Λ.Σ.-ΕΛ.ΑΚΤ. 
ενώπιον της αρμόδιας Υγειονομικής Επιτροπής, ενώ πα¬ 
ράλληλα αναστέλλεται η κύρωση του σχετικού πίνακα 
κρίσης τους. Εάν η Υγειονομική Επιτροπή αποφανθεί ότι 
οι παραπεμφθέντες είναι σωματικά μη ικανοί και η από¬ 
φασή της αυτή καταστεί αμετάκλητη, σύμφωνα με τις 
εκάστοτε ισχύουσες διατάξεις, οι Αξιωματικοί αυτοί τί¬ 
θενται σε αυτεπάγγελτη αποστρατεία για τους λόγους 
που αναφέρονται στη σχετική γνωμάτευση, ειδάλλως 
τίθενται σε αυτεπάγγελτη αποστρατεία με βάση την 
προαναφερόμενη απόφαση του Συμβουλίου Κρίσεων. 
Στην περίπτωση Αξιωματικών Λ.Σ.-ΕΛ.ΑΚΤ. μέχρι και του 
βαθμού του Αρχιπλοιάρχου, οι οποίοι συμπληρώνουν 
μέχρι την 31η Δεκεμβρίου του έτους κατά το οποίο 
ενεργούνται οι κρίσεις, συντάξιμη υπηρεσία, η ανωτέρω 
παραπομπή του Αξιωματικού προς κρίση της σωματικής 
του ικανότητας είναι δυνητική. 

7. Η αναστολή προώθησης του προεδρικού διατάγ¬ 
ματος αποστρατείας, κατ’ εφαρμογή των παραγράφων 
5 και 6 του άρθρου αυτού, δε δύναται να υπερβεί το 
προβλεπόμενο χρονικό σημείο της συμπλήρωσης της 
συντάξιμης υπηρεσίας ή και της κατάληψης από το όριο 
ηλικίας, σύμφωνα με τις εκάστοτε ισχύουσες διατάξεις, 
έστω και αν δεν έχει εκδοθεί μέχρι τότε η απόφαση του 
Ανακριτικού Συμβουλίου, ή η γνωμάτευση της Υγειονο¬ 
μικής Επιτροπής αντίστοιχα. 

8. Μέχρι 31-12-2014, για την εφαρμογή των προβλεπο- 
μένων στις παραγράφους 6 και 7 του παρόντος άρθρου, 
λαμβάνεται υπόψιν η πραγματική υπηρεσία των τριάντα 
πέντε ετών και η κατάληψη από το όριο ηλικίας ανά 
βαθμό, σύμφωνα με τα άρθρα 45 και 47 του ν. 3079/2002 
«Κύρωση του Κώδικα Προσωπικού Λ.Σ.» (ΦΕΚ 311 Α'), 
όπως αυτά ισχύουν και εφαρμόζονται κάθε φορά. 

Άρθρο 6 

Διαδικασία επανακρίσεων 
ενώπιον δευτεροβαθμίων Συμβουλίων Κρίσεων 

1. Η Διεύθυνση Προσωπικού Λ.Σ.-ΕΛ.ΑΚΤ. εντός προ¬ 
θεσμίας τριάντα ημερών από την κύρωση των πινάκων 
κοινοποιεί στους δυσμενώς κριθέντες Αξιωματικούς 
Λ.Σ.-ΕΛ.ΑΚΤ. με εμπιστευτικό έγγραφο την απόφαση 
του Συμβουλίου Κρίσεων. Οι εν λόγω Αξιωματικοί έχουν 
δικαίωμα άσκησης ενδικοφανούς προσφυγής κατά της 
απόφασης, εντός ανατρεπτικής προθεσμίας τριάντα 
ημερών από την κοινοποίησή της, η οποία υποβάλλε¬ 
ται ιεραρχικά μέσω της Διεύθυνσης Προσωπικού Λ.Σ.- 
ΕΛ.ΑΚΤ., προς τα αρμόδια δευτεροβάθμια Συμβούλια 
Κρίσεων. 

2. Η προθεσμία και η άσκηση της προσφυγής για 
επανάκριση από τους δυσμενώς κριθέντες Αξιωματι¬ 
κούς δεν αναστέλλει την συνέχιση και την ολοκλήρωση 
των κρίσεων, με εξαίρεση την εκτέλεση της μετάθεσης 
που εκτελείται υποχρεωτικά όταν η κρίση στηρίζεται 
σε ουσιώδεις ελλείψεις ουσιαστικών προσόντων μετά 
από έκθεση αξιολόγησης του προϊσταμένου, υπό τις 
διαταγές του οποίου εξακολουθεί να υπηρετεί ο κριθείς, 
σύμφωνα με τις εκάστοτε ισχύουσες διατάξεις. 

3. Οι Ανώτατοι Αξιωματικοί Λ.Σ.-ΕΛ.ΑΚΤ., οι οποίοι πα- 
ρελείφθησαν κατά την επιλογή Αρχηγού, Υπαρχηγού 
και Επιτελάρχη Αρχηγείου Λ.Σ.-ΕΛ.ΑΚΤ., καθώς και των 
Υποναυάρχων προερχομένων από τη Σχολή Δοκίμων 
Σημαιοφόρων Λ.Σ.-ΕΛ.ΑΚΤ., δε δικαιούνται να προσφύ- 
γουν κατά της απόφασης των πρωτοβαθμίων Συμβου¬ 
λίων Κρίσεων. 

4. Αν ο οικείος Υπουργός διαφωνεί με την απόφαση 
του πρωτοβαθμίου Ανωτάτου ή Ανωτέρου Συμβουλίου 
Λ.Σ.-ΕΛ.ΑΚΤ., ή αν ο Αρχηγός Λ.Σ.-ΕΛ.ΑΚΤ. διαφωνεί με 
την απόφαση του πρωτοβαθμίου Κατωτέρου Συμβου¬ 
λίου Λ.Σ.-ΕΛ.ΑΚΤ. που αφορούν τη δυσμενή κρίση ενός 
ή περισσοτέρων Αξιωματικών, δύνανται εντός ανατρε¬ 
πτικής προθεσμίας δέκα ημερών από την υποβολή σε 
αυτούς του πρακτικού του οικείου Συμβουλίου, να ανα- 
πέμψουν αυτήν, κατά το μέρος που διαφωνούν, στα 
αρμόδια δευτεροβάθμια Συμβούλια. Στην περίπτωση 
αυτή, αναστέλλεται η εκτέλεση των αποφάσεων των 
πρωτοβαθμίων Συμβουλίων, μόνον για τους Αξιωμα¬ 
τικούς για τη δυσμενή κρίση των οποίων υφίσταται 
διαφωνία, οι οποίοι και διαγράφονται από τον προω¬ 
θούμενο προς κύρωση πίνακα. Αν ο οικείος Υπουργός 
πριν την παρέλευση της προθεσμίας των δέκα ημερών 
υπογράψει χωρίς κάποια παρατήρηση το κυρωτικό των 
πινάκων προεδρικό διάταγμα, δε χωρεί διαφωνία αυτού 
με την κρίση του Συμβουλίου. 

5. Τα δευτεροβάθμια Συμβούλια Κρίσεων, στο πλαίσιο 
εξέτασης προσφυγών από τους ενδιαφερομένους Αξι¬ 
ωματικούς, ή αναπομπής από τον οικείο Υπουργό ή τον 
Αρχηγό Λ.Σ.-ΕΛ.ΑΚΤ. για επανάκριση, λαμβάνουν υπόψιν 
τις προσφυγές, τα συνυποβαλλόμενα νέα στοιχεία, κα¬ 
θώς και όσα ελήφθησαν υπόψιν κατά την πρωτοβάθμια 
κρίση και αποφασίζουν αιτιολογημένα και οριστικά. Σε 
περίπτωση ευμενέστερης επανάκρισης, εγγράφουν τον 
κριθέντα Αξιωματικό σε οποιοδήποτε από τους σχετι¬ 
κούς πίνακες, ανάλογα με την περίπτωση, διαφορετι¬ 
κά επικυρώνουν την προγενέστερη κρίση, στην οποία 
ενσωματώνεται και η νέα, με επαρκή, σαφή και ειδική 
αιτιολογία. Σε όλες τις περιπτώσεις τα δευτεροβάθμια 
Συμβούλια Κρίσεων υποχρεούνται στη σύνταξη σχετικού 
πρακτικού. 


6. Με βάση τις προαναφερόμενες αποφάσεις των 
Συμβουλίων Κρίσεων, οι επανακρινόμενοι Αξιωματι¬ 
κοί εγγράφονται σε πίνακες οι οποίοι κυρώνονται με 
προεδρικό διάταγμα που εκδίδεται με πρόταση του 
οικείου Υπουργού. Στην περίπτωση αναδρομικής απο¬ 
κατάστασης των δικαιωθέντων, προκαλείται η έκδοση 
των σχετικών διοικητικών πράξεων. 

7. Η Διεύθυνση Προσωπικού Λ.Σ.-ΕΛ.ΑΚΤ. κοινοποιεί 
με εμπιστευτικό έγγραφο τις αποφάσεις των δευτερο¬ 
βαθμίων Συμβουλίων Κρίσεων στους ενδιαφερομένους, 
εντός τριάντα ημερών από της ισχύος του προεδρικού 
διατάγματος κύρωσης των σχετικών πινάκων κρίσε¬ 
ων, ενώ παράλληλα καταχωρίζει το αποτέλεσμα των 
κρίσεων αυτών στην οικεία για κάθε Αξιωματικό Λ.Σ.- 
ΕΛ.ΑΚΤ. μερίδα. 

8. Σε περίπτωση άσκησης προσφυγής από τον εν¬ 
διαφερόμενο Αξιωματικό, ή σε περίπτωση αναπομπής 
από τον οικείο Υπουργό ή τον Αρχηγό Λ.Σ.-ΕΛ.ΑΚΤ. για 
επανάκριση, απαγορεύεται από το δευτεροβάθμιο Συμ¬ 
βούλιο Κρίσεων η έκδοση απόφασης δυσμενέστερης 
του πρωτοβαθμίου Συμβουλίου Κρίσεων. 

9. Σε περίπτωση ακυρώσεως των αποφάσεων των 
Συμβουλίων Κρίσεων από τα διοικητικά δικαστήρια, 
η υπόθεση αναπέμπεται στο αρμόδιο δευτεροβάθμιο 
Συμβούλιο Κρίσεων, με εξαίρεση τις περιπτώσεις που η 
ακυρωτική απόφαση αφορά την κακή σύνθεση του πρω¬ 
τοβαθμίου Συμβουλίου Κρίσεων, ή την κρίση του Αξιω¬ 
ματικού από τα πρωτοβάθμια Συμβούλια Κρίσεων για τη 
διαπίστωση των τυπικών προς προαγωγή προσόντων, 
οπότε οι υποθέσεις αυτές αναπέμπονται στο αρμόδιο 
Συμβούλιο Κρίσεων για επανάληψη της διαδικασίας από 
την αρχή. Τα Συμβούλια Κρίσεων που είναι αρμόδια 
για τις κρίσεις που αφορούν οι ακυρωτικές αποφάσεις, 
συγκαλούνται και συνέρχονται εντός ευλόγου χρόνου 
και προβαίνουν στην επανάκριση των Αξιωματικών, για 
τα έτη στα οποία αυτές αναφέρονται, εγγράφοντας 
τους επανακρινόμενους στους προβλεπόμενους για το 
βαθμό και την κατηγορία τους πίνακες. 

α) Αν εγγραφούν σε πίνακες «προακτέων», οι μεν δι- 
ατελούντες σε ενέργεια προάγονται αναδρομικά και 
ανακτούν την αρχαιότητά τους, οι δε διατελούντες σε 
αποστρατεία επαναφέρονται στην ενέργεια με παράλ¬ 
ληλη ανάκληση του προεδρικού διατάγματος αποστρα¬ 
τείας τους, προάγονται αναδρομικά και ανακτούν την 
αρχαιότητά τους. 

β) Αν εγγραφούν σε πίνακα «ευδοκίμως τερματισά- 
ντων τη σταδιοδρομία τους», ανακαλείται το προεδρικό 
διάταγμα της αποστρατείας τους, επαναφέρονται στην 
ενέργεια από την ημερομηνία αποστρατείας τους, προ- 
άγονται στον αμέσως επόμενο βαθμό τιθέμενοι εκτός 
οργανικών θέσεων και αποστρατεύονται μετά από πά¬ 
ροδο μηνός με το βαθμό αυτό. 

γ) Αν εγγραφούν σε πίνακα «αποστρατευτέων» για το 
έτος που οφείλεται η κρίση: 

(αα) Οι διατελούντες στην ενέργεια τίθενται σε αυ- 
τεπάγγελτη αποστρατεία, αμέσως με την κύρωση των 
σχετικών πινάκων και με το βαθμό που φέρουν, ανεξάρ¬ 
τητα αν η κρίση αφορά παρελθόν έτος. 

(ββ) Οι διατελούντες σε αποστρατεία, αφού ανακληθεί 
το προεδρικό διάταγμα αποστρατείας τους, τίθενται εκ 
νέου σε αυτεπάγγελτη αποστρατεία, αναδρομικά από 
το χρονικό σημείο στο οποίο αναφέρεται η ακυρωθεί- 
σα δυσμενής τους κρίση, το οποίο δεν πρέπει να είναι 
προγενέστερο της αρχικής τους αποστρατείας. 

(γγ) Οι επανακρινόμενοι, κατόπιν ακύρωσης της πει¬ 
θαρχικής ποινής της απόταξης που τους είχε επιβληθεί 
και μετά από την έκδοση απαλλακτικής γνωμάτευσης 
του Ανακριτικού Συμβουλίου, αποστρατεύονται ανα¬ 
δρομικά από το χρονικό σημείο στο οποίο αναφέρεται 
η κρίση τους και με το βαθμό τον οποίο έφεραν κατά 
τη συγκεκριμένη χρονική περίοδο. 

10. Τα αρμόδια δευτεροβάθμια Συμβούλια Κρίσεων, 
που συνέρχονται για να επανακρίνουν τους δυσμενώς 
κριθέντες Αξιωματικούς Λ.Σ.-ΕΛ.ΑΚΤ., ύστερα από άσκη¬ 
ση του δικαιώματος προσφυγής ή κατόπιν ακυρωτικής 
απόφασης διοικητικού δικαστηρίου, εκδίδουν υποχρεω¬ 
τικά τις αποφάσεις τους εντός προθεσμίας εξήντα ημε¬ 
ρών από την κοινοποίηση στον Πρόεδρο της σχετικής 
διαταγής σύγκλησής τους. 

Άρθρο 7 

Διαδικασία μετατάξεων σε Αξιωματικούς Λ.Σ. - 
ΕΛ.ΑΚΤ. ειδικότητας Τεχνικού, Υγειονομικού 
(Ιατρού -Ψυχολόγου), Ιερέα και Νομικού 

1. Το Κατώτερο Συμβούλιο Λ.Σ.-ΕΛ.ΑΚΤ. συνέρχεται 
εντός προθεσμίας εξήντα ημερών από την ημερομηνία 
έκδοσης της απόφασης του Αρχηγού Λ.Σ.-ΕΛ.ΑΚΤ., με 
την οποία καθορίζονται ο αριθμός των κενών οργανικών 
θέσεων που θα καλυφθούν ανά ειδικότητα με τη διαδι¬ 
κασία των μετατάξεων και περατώνει τις εργασίες του 
το αργότερο εντός εξήντα ημερών από την κοινοποίηση 
στον Πρόεδρο της διαταγής σύγκλησης του. Κατά λοιπά 
εφαρμόζονται αναλόγως οι διατάξεις για τις εργασίες 
του ανωτέρω Συμβουλίου Κρίσεων. 

2. Το Κατώτερο Συμβούλιο Λ.Σ.-ΕΛ.ΑΚΤ. συντάσσει 
πίνακα, που κυρώνεται με απόφαση του Αρχηγού Λ.Σ.- 
ΕΛ.ΑΚΤ. και δημοσιεύεται στην Εφημερίδα της Κυβερ- 
νήσεως και ο οποίος περιλαμβάνει κεχωρισμένα τους 
υποψηφίους που αποκλείονται λόγω μη συνδρομής των 
προβλεπομένων σύμφωνα με τις εκάστοτε ισχύουσες δι¬ 
ατάξεις προϋποθέσεων. Στους πίνακες υποψηφίων που 
πληρούν τις προϋποθέσεις για ένταξη, κατατάσσονται 
κατά σειρά οι υποψήφιοι, προτασσόμενοι οι κατά βαθμό 
ανώτεροι και μεταξύ ομοιοβάθμων οι αρχαιότεροι. Η 
μετάταξη στις κενές οργανικές θέσεις των ανωτέρω 
Αξιωματικών που αποφασίσθηκε να πληρωθούν, γίνεται 
κατά τη σειρά της κατάταξης των υποψηφίων. 

ΚΕΦΑΛΑΙΟ Β' 

ΣΥΜΒΟΥΛΙΑ ΚΡΙΣΕΩΝ ΑΝΘΥΠΑΣΠΙΣΤΩΝ, 
ΥΠΑΞΙΩΜΑΤΙΚΩΝ Λ.Σ.-ΕΛ.ΑΚΤ. 

ΚΑΙ ΛΙΜΕΝΟΦΥΛΑΚΩΝ 

Άρθρο 8 

Συγκρότηση και αρμοδιότητες των Συμβουλίων 
Κρίσεων Ανθυπασπιστών, Υπαξιωματικών 
Λ.Σ.-ΕΛ.ΑΚΤ. και Λιμενοφυλάκων 

1. Τα Συμβούλια που κρίνουν τους Ανθυπασπιστές, 
Υπαξιωματικούς Λ.Σ.-ΕΛ.ΑΚΤ. και Λιμενοφύλακες, είναι 
τα ακόλουθα: 

α) Το Συμβούλιο Κρίσεων Ανθυπασπιστών Λ.Σ.- 
ΕΛ.ΑΚΤ. 

β) Το Συμβούλιο Κρίσεων Υπαξιωματικών Λ.Σ.-ΕΛ.ΑΚΤ. 
και Λιμενοφυλάκων. 

2. Το Συμβούλιο Κρίσεων Ανθυπασπιστών Λ.Σ.-ΕΛ.ΑΚΤ. 
είναι αρμόδιο για την κρίση των Ανθυπασπιστών Λ.Σ.- 
ΕΛ.ΑΚΤ. και συγκροτείται: 


α) Το πρωτοβάθμιο από: 

αα) Τον Προϊστάμενο του Κλάδου Διοίκησης, Οργά¬ 
νωσης και Εκπαίδευσης, ως Πρόεδρο. 

ββ) Έναν Πλοίαρχο προερχόμενο από τη Σχολή Δο¬ 
κίμων Σημαιοφόρων Λ.Σ.-ΕΛ.ΑΚΤ., εξαιρουμένου του 
Διευθυντή Προσωπικού Λ.Σ.-ΕΛ.ΑΚΤ., ως τακτικό μέλος 
και με αναπληρωματικό μέλος, Αξιωματικό Λ.Σ.-ΕΛ.ΑΚΤ. 
του ίδιου βαθμού, προερχόμενο από τη Σχολή Δοκίμων 
Σημαιοφόρων Λ.Σ.-ΕΛ.ΑΚΤ.. 

γγ)Έναν Αντιπλοίαρχο ή Πλωτάρχη Λ.Σ.-ΕΛ.ΑΚΤ., ως 
τακτικό μέλος και με αναπληρωματικό μέλος, Αξιωμα¬ 
τικό Λ.Σ.-ΕΛ.ΑΚΤ., του ίδιου βαθμού, 
β) Το δευτεροβάθμιο από: 

αα) Τον Επιτελάρχη Αρχηγείου Λ.Σ.-ΕΛ.ΑΚΤ., ως Πρό¬ 
εδρο. 

ββ) Δύο Πλοιάρχους προερχομένους από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ., αρχαιότερους του 
συμμετέχοντος στο πρωτοβάθμιο Συμβούλιο, ως τακτι¬ 
κά μέλη, με αναπληρωματικά μέλη, Αξιωματικούς Λ.Σ.- 
ΕΛ.ΑΚΤ. του ιδίου βαθμού, προερχόμενους από τη Σχολή 
Δοκίμων Σημαιοφόρων Λ.Σ.-ΕΛ.ΑΚΤ., αρχαιότερους του 
συμμετέχοντος στο πρωτοβάθμιο Συμβούλιο. 

γγ) Δύο Αντιπλοιάρχους ή Πλωτάρχες, αρχαιότερους 
του συμμετέχοντος στο πρωτοβάθμιο Συμβούλιο, ως 
τακτικά μέλη, με αναπληρωματικά μέλη, Αξιωματικούς 
Λ.Σ.-ΕΛ.ΑΚΤ. του ιδίου βαθμού, αρχαιότερους του συμ¬ 
μετέχοντος στο πρωτοβάθμιο Συμβούλιο. 

3. Το Συμβούλιο Κρίσεων Υπαξιωματικών Λ.Σ.-ΕΛ.ΑΚΤ. 
και Λιμενοφυλάκων, είναι αρμόδιο για την κρίση των 
Υπαξιωματικών Λ.Σ.-ΕΛ.ΑΚΤ. και Λιμενοφυλάκων και 
συγκροτείται: 

α) Το πρωτοβάθμιο από: 

αα) Το Διευθυντή Προσωπικού Λ.Σ.-ΕΛ.ΑΚΤ., ως Πρό¬ 
εδρο. 

ββ) Δύο ανώτερους Αξιωματικούς Λ.Σ.-ΕΛ.ΑΚΤ. ως τα¬ 
κτικά μέλη, οι οποίοι είναι νεότεροι του Προέδρου και 
δεν υπηρετούν στη Διεύθυνση Προσωπικού Λ.Σ.-ΕΛ.ΑΚΤ, 
με αναπληρωματικά μέλη Αξιωματικούς Λ.Σ.-ΕΛ.ΑΚΤ. 
του ιδίου βαθμού, 
β) Το δευτεροβάθμιο από: 

αα) Τον Προϊστάμενο του Κλάδου Διοίκησης, Οργά¬ 
νωσης και Εκπαίδευσης, ως Πρόεδρο. 

ββ) Τέσσερις Ανώτερους Αξιωματικούς ως τακτικά 
μέλη, αρχαιότερους των συμμετεχόντων στο πρωτο¬ 
βάθμιο Συμβούλιο, με αναπληρωματικά μέλη Αξιωματι¬ 
κούς Λ.Σ.-ΕΛ.ΑΚΤ. του ιδίου βαθμού, αρχαιότερους των 
συμμετεχόντων στο πρωτοβάθμιο Συμβούλιο. 

4. Καθήκοντα Εισηγητή στα ανωτέρω πρωτοβάθμια 
ή δευτεροβάθμια Συμβούλια εκτελεί το νεότερο μέλος 
αυτών. Στις συνεδριάσεις των Συμβουλίων παρίσταται 
ως γραμματέας για την τήρηση των πρακτικών χωρίς 
δικαίωμα ψήφου κατώτερος Αξιωματικός Λ.Σ.-ΕΛ.ΑΚΤ. 
που υπηρετεί στη Διεύθυνση Προσωπικού Λ.Σ.-ΕΛ.ΑΚΤ., 
οριζόμενος με απόφαση του Αρχηγού Λ.Σ.-ΕΛ.ΑΚΤ.. 

5. Τα πρωτοβάθμια Συμβούλια Κρίσεων είναι αρμόδια 
και για τη διαπίστωση των τυπικών προς προαγωγή 
προσόντων των κρινόμενων βαθμοφόρων, στους οποί¬ 
ους και κοινοποιούνται με εμπιστευτικό έγγραφο οι δυ¬ 
σμενείς γί αυτούς αποφάσεις εντός τριάντα ημερών 
από της εκδόσεώς τους. 

6. Τα δευτεροβάθμια Συμβούλια Κρίσεων είναι αρμό¬ 
δια να επανακρίνουν τους δυσμενώς κριθέντες βαθμό- 

φόρους Λ.Σ.-ΕΛ.ΑΚΤ., κατόπιν άσκησης ενδικοφανούς 
προσφυγής σύμφωνα με τις ισχύουσες διατάξεις, ή 
στο πλαίσιο συμμόρφωσης σε αποφάσεις διοικητικών 
δικαστηρίων, και εκδίδουν τις αποφάσεις τους, εντός 
προθεσμίας εξήντα ημερών από την κοινοποίηση στον 
Πρόεδρο της σχετικής διαταγής σύγκλησής τους. 

7. Η συγκρότηση, η σύνθεση, οι συνεδριάσεις, η λει¬ 
τουργία, οι αποφάσεις των Συμβουλίων Κρίσεων, εφόσον 
δεν ορίζεται διαφορετικά στις διατάξεις του παρόντος 
προεδρικού διατάγματος, διέπονται από τις εκάστοτε 
γενικές διατάξεις που αφορούν τα συλλογικά όργανα 
της διοίκησης. 

Άρθρο 9 

Σύγκληση και εργασίες Συμβουλίων Κρίσεων 
Λ.Σ. -ΕΛ.ΑΚΤ. 

1. Εντός του μηνός Δεκεμβρίου κάθε έτους, με από¬ 
φαση του Αρχηγού Λ.Σ.-ΕΛ.ΑΚΤ. που δε δημοσιεύεται 
στην Εφημερίδα της Κυβερνήσεως, επικυρώνονται οι 
συντασσόμενοι από τη Διεύθυνση Προσωπικού Λ.Σ.- 
ΕΛ.ΑΚΤ. ονομαστικοί πίνακες όλων των Ανθυπασπι- 
στών, Υπαξιωματικών Λ.Σ.-ΕΛ.ΑΚΤ. και Λιμενοφυλάκων, 
οι οποίοι συμπληρώνουν τα απαιτούμενα γενικά τυπικά 
προς προαγωγή προσόντα μέχρι και την 31η Δεκεμβρίου 
του επόμενου έτους, εντός του οποίου πρόκειται να 
διεξαχθούν οι τακτικές κρίσεις. Οι Ανθυπασπιστές, οι 
Υπαξιωματικοί Λ.Σ.-ΕΛ.ΑΚΤ. και οι Λιμενοφύλακες κρίνο- 
νται κατ’ έτος, εφόσον συμπληρώνουν τα απαιτούμενα 
προς προαγωγή γενικά τυπικά προσόντα μέχρι και την 
31η Δεκεμβρίου του έτους κατά το οποίο διενεργούνται 
οι τακτικές κρίσεις. 

2. Τα Συμβούλια Κρίσεων συγκροτούνται με διαταγή 
του Αρχηγού Λ.Σ.-ΕΛ.ΑΚΤ. πριν από την πρώτη τακτική 
συνεδρίαση του Κατώτερου Συμβουλίου Λ.Σ.-ΕΛ.ΑΚΤ., 
έχουν διάρκεια ενός έτους μέχρι την επόμενη τακτική 
συγκρότησή τους και συγκαλούνται κατά τη διάρκεια 
της χρονικής αυτής περιόδου, για τη διενέργεια των 
κρίσεων, ως εξής: 

α) Το Συμβούλιο Κρίσεων Ανθυπασπιστών Λ.Σ.-ΕΛ.ΑΚΤ. 
συνέρχεται σε τακτική σύνοδο και περατώνει τις εργα¬ 
σίες του εντός του δευτέρου δεκαήμερου του μηνός 
Απριλίου κάθε έτους. 

β) Το Συμβούλιο Κρίσεων Υπαξιωματικών Λ.Σ.-ΕΛ.ΑΚΤ. 
και Λιμενοφυλάκων συνέρχεται σε τακτική σύνοδο, μετά 
τη λήξη των εργασιών του Συμβουλίου Κρίσεων Αν- 
θυπασπιστών Λ.Σ.-ΕΛ.ΑΚΤ. και περατώνει τις εργασίες 
του εντός του δευτέρου δεκαήμερου του μηνός Μαΐου 
κάθε έτους. 

3. Τα Συμβούλια Κρίσεων συνέρχονται και σε έκτακτες 
συνεδριάσεις, όταν παρίσταται ανάγκη κρίσης βαθμοφό¬ 
ρων Λ.Σ.-ΕΛ.ΑΚΤ. στις προβλεπόμενες από τις κείμενες 
διατάξεις περιπτώσεις και περατώνουν τις εργασίες 
τους το αργότερο εντός εξήντα ημερών από της κοι- 
νοποιήσεως στον Πρόεδρο της διαταγής σύγκλησης 
τους. 

4. Σε περίπτωση ανυπέρβλητου κωλύματος, δύναται 
να αναβληθεί μέχρι ένα μήνα η σύγκληση οποιουδήποτε 
Συμβουλίου Κρίσεων με απόφαση του Αρχηγού Λ.Σ.- 
ΕΛ.ΑΚΤ.. Στις περιπτώσεις που ο Αρχηγός Λ.Σ.-ΕΛ.ΑΚΤ. 
κωλύεται ή δεν έχει επιλεγεί, αποφασίζει ο οικείος 
Υπουργός. Ομοίως, με απόφαση του Προέδρου οποιου- 
δήποτε Συμβουλίου Κρίσεων δύναται να παραταθεί μέ¬ 
χρι ένα μήνα ο χρόνος περάτωσης των εργασιών του. 


5. Πριν από τη σύνοδο των Συμβουλίων Κρίσεων, οι 
γραμματείς αυτών παραδίδουν στους Προέδρους και 
στα μέλη ονομαστικούς πίνακες των υπό κρίση βαθμο¬ 
φόρων Λ.Σ.-ΕΛ.ΑΚΤ., με περίληψη των στοιχείων που 
προέρχονται από τους ατομικούς φακέλους αυτών. 

6. Τα Συμβούλια Κρίσεων συνεδριάζουν νόμιμα, όταν 
στη σύνθεσή τους μετέχουν, είτε ως τακτικά είτε ως 
αναπληρωματικά, όλα τα μέλη τους. 

7. Κατά τη συνεδρίαση ο γραμματέας θέτει υπόψιν 
του Συμβουλίου Κρίσεων λεπτομερή στοιχεία που πε- 
ριέχονται στον ατομικό φάκελο του κάθε βαθμοφόρου 
Λ.Σ.-ΕΛ.ΑΚΤ.. Η σύνταξη και υποβολή των εκθέσεων και 
των σημειωμάτων αξιολόγησης, καθώς και η γνωμάτευ¬ 
ση σε αυτά από Αξιωματικούς ανώτερους κατά βαθμό, 
ή αρχαιότερους των μελών του αρμοδίου Συμβουλί¬ 
ου Κρίσεων, δε δεσμεύει την κρίση των τελευταίων. 
Οι εκθέσεις και τα σημειώματα αξιολόγησης και κάθε 
άλλο στοιχείο του ατομικού φακέλου του βαθμοφόρου 
Λ.Σ.-ΕΛ.ΑΚΤ., ο οποίος κατόπιν απόφασης διοικητικού 
δικαστηρίου επανακρίθηκε και προήχθη ανακτώντας τη 
σειρά αρχαιότητάς του, δε λαμβάνονται υπόψιν από τα 
αρμόδια Συμβούλια, εφόσον η αναδρομική του προαγω¬ 
γή αναφέρεται σε χρόνο κατά τον οποίο ο συντάξας 
ή ο γνωματεύσας, υπήρξε νεότερος ή κατώτερός του. 
Το Συμβούλιο Κρίσεων αφού λάβει υπόψιν τα στοιχεία 
αυτά και συνεκτιμήσει και την προσωπική αντίληψη των 
μελών του, εφόσον αυτή βασίζεται σε συγκεκριμένα 
στοιχεία, αποφασίζει με ειδικά αιτιολογημένη απόφα¬ 
ση, η οποία λαμβάνεται κατά πλειοψηφία με φανερή 
ψηφοφορία. 

8. Σε όλες τις περιπτώσεις κρίσεων των ανωτέρω 
βαθμοφόρων Λ.Σ.-ΕΛ.ΑΚΤ., συνεκτιμάται η αξιολόγηση 
των προσόντων τους, σε όλους τους βαθμούς και ιδιαί¬ 
τερα στον κατεχόμενο και στον αμέσως προηγούμενο. 
Συνήθεις πειθαρχικές ποινές που έχουν επιβληθεί για 
παραπτώματα που έχουν τελεστεί σε χρόνο προ της 
τελευταίας δεκαετίας από το έτος που διενεργούνται 
οι κρίσεις δε λαμβάνονται υπόψιν. Ελάττωμα, αδυναμία 
ή έλλειψη προσόντος που δεν επηρέασε δυσμενώς την 
κρίση σε κατώτερους βαθμούς, δύναται να επηρεάσει 
την κρίση σε ανώτερους βαθμούς, εφόσον μεταξύ της 
εγγραφής του στην έκθεση ή το σημείωμα αξιολόγησης 
ή μεταξύ της ένταξής του στο φάκελο του βαθμοφό¬ 
ρου Λ.Σ.-ΕΛ.ΑΚΤ. και της πραγματοποιούμενης κρίσης 
δε μεσολαβεί διάστημα μεγαλύτερο των δέκα ετών. 
Κατ’εξαίρεση, στοιχεία που δεν επηρέασαν δυσμενώς 
την κρίση σε κατώτερους βαθμούς, δύνανται να επηρε¬ 
άσουν την κρίση σε ανώτερους βαθμούς, ακόμα κι αν 
μεταξύ της εγγραφής τους στην έκθεση ή το σημείω¬ 
μα αξιολόγησης, ή μεταξύ της καταχώρισης τους στον 
φάκελο του βαθμοφόρου Λ.Σ.-ΕΛ.ΑΚΤ. και της πραγμα¬ 
τοποιούμενης κρίσης μεσολαβεί διάστημα μεγαλύτερο 
των δέκα ετών, εφόσον συνίστανται σε αμετάκλητη 
καταδίκη για κακούργημα, κλοπή, υπεξαίρεση (κοινή 
και στην υπηρεσία), απάτη, εκβίαση, πλαστογραφία, 
δωροδοκία ή δωροληψία, καταπίεση, απιστία περί την 
υπηρεσία, παράβαση καθήκοντος, εγκλήματα κατά της 
γενετήσιας ελευθερίας και οικονομικής εκμετάλλευσης 
της γενετήσιας ζωής, καθώς και για αδικήματα των 
άρθρων 15 έως και 41, 46 έως και 48, 51, 69 έως 71, 82 
έως και 85, 92 έως και 139, 140, 142 έως και 155 του 
Στρατιωτικού Ποινικού Κώδικα. 

9. Για τις συνεδριάσεις των Συμβουλίων Κρίσεων 
συντάσσονται πρακτικά, στα οποία μνημονεύονται τα 
ονόματα και η ιδιότητα των παρισταμένων μελών, ο 
τόπος και ο χρόνος της συνεδρίασης, οι αποφάσεις που 
ελήφθησαν με τους κατά περίπτωση πίνακες, στους 
οποίους και εγγράφονται οι κριθέντες βαθμοφόροι. 
Στα πρακτικά αναφέρεται υποχρεωτικά η αιτιολογία 
της απόφασης, καθώς και περίληψη των απόψεων των 
μελών που μειοψήφισαν. Αντίγραφο κάθε πρακτικού 
καταχωρίζεται σε τηρούμενο για το σκοπό αυτόν και 
αριθμημένο ανά σελίδα βιβλίο, που τηρεί η Διεύθυνση 
Προσωπικού Λ.Σ.-ΕΛ.ΑΚΤ.. 

10. Τα μέλη των Συμβουλίων Κρίσεων, οφείλουν να πα¬ 
ρέχουν εγγυήσεις αμερόληπτης κρίσης κατά την άσκη¬ 
ση των αρμοδιοτήτων τους, σύμφωνα με τις εκάστοτε 
σχετικές γενικές διατάξεις που διέπουν τα συλλογικά 
διοικητικά όργανα. 

11. Η απόφαση των Συμβουλίων Κρίσεων αποβαίνει σε 
βάρος των κρινόμενων βαθμοφόρων Λ.Σ.-ΕΛ.ΑΚΤ. όταν 
αυτοί χαρακτηρίζονται ως: 

α) «Παραμένοντες στον ίδιο βαθμό» 

β) «Αποστρατευτέοι». 

12. Αν για κάποιον από τους κρινόμενους δεν τέθη¬ 
καν υπόψιν του αρμόδιου πρωτοβάθμιου Συμβουλίου 
Κρίσεων τα απαιτούμενα ουσιώδη στοιχεία για τη δι¬ 
αμόρφωση γνώμης, το Συμβούλιο Κρίσεων αφού βε¬ 
βαιώσει στα πρακτικά την έλλειψη αυτών, αναστέλλει 
την κρίση για άλλη συνεδρίαση του, προκειμένου να 
προσκομισθούν σ’ αυτή, με μέριμνα του Συμβουλίου, 
τα στοιχεία που λείπουν. Στη συνεδρίαση αυτή, που δε 
δύναται να απέχει από την πρώτη περισσότερο από έξι 
μήνες, το Συμβούλιο αποφασίζει οριστικά, ακόμη και αν 
δεν προσκομισθούν τα στοιχεία αυτά και εφόσον κρίνει 
αυτόν προακτέο, προάγεται αναδρομικά από τότε που 
έπρεπε να προαχθεί. 

13. Σε περίπτωση αναβολής κρίσης λόγω ποινικής δί¬ 
ωξης κατά βαθμοφόρων Λ.Σ.-ΕΛ.ΑΚΤ., ή μη κρίσης τους 
επειδή έχουν καταδικαστεί σε στερητική της ελευθερίας 
ποινή, ή επειδή διατελούν σε προσωρινή κράτηση, σε 
υπαίτια αιχμαλωσία, παράνομη απουσία, λιποταξία ή σε 
αυτεπάγγελτη διαθεσιμότητα, η επόμενη συνεδρίαση 
του Συμβουλίου Κρίσεων δύναται να πραγματοποιηθεί 
και μετά την παρέλευση του προαναφερόμενου εξα¬ 
μήνου και πάντως μέχρι την ημερομηνία συμπλήρωσης 
πραγματικής ή πλασματικής συντάξιμης υπηρεσίας, ή 
της κατάληψης από το όριο ηλικίας, σύμφωνα με την 
εκάστοτε ισχύουσα νομοθεσία, οπότε και προωθείται το 
προεδρικό διάταγμα της αυτεπάγγελτης αποστρατείας 
τους. Το ίδιο ισχύει και στην περίπτωση παραπομπής 
βαθμοφόρου Λ.Σ.-ΕΛ.ΑΚΤ. ο οποίος διατελεί σε άνω 
των δύο μηνών νοσηλεία ή αναρρωτική άδεια , εφόσον 
η σχετική ιατρική γνωμάτευση δεν έχει καταστεί νωρί¬ 
τερα αμετάκλητη, σύμφωνα με τις εκάστοτε ισχύουσες 
διατάξεις. 

14. Εάν ύστερα από τη διενέργεια Ένορκης Διοικητικής 
Εξέτασης διαγράφει ή μεταβληθεί επί το ευνοϊκότε- 
ρον δυσμενές στοιχείο, το οποίο στήριζε, εν όλω ή εν 
μέρει, την αιτιολογία δυσμενούς κρίσης, η κρίση αυτή 
θεωρείται ως μη γενομένη και επαναλαμβάνεται μέσα 
σε εύλογο χρόνο από την έκδοσή της, ή τη διαγραφή, 
ή τη μεταβολή του στοιχείου, είτε αυτεπάγγελτα, είτε 
κατόπιν σχετικής αίτησης την οποία δικαιούται να υπο¬ 
βάλει ο δυσμενώς κριθείς βαθμοφόρος εντός ανατρε¬ 


πτικής προθεσμίας τριάντα ημερών από την ημερομηνία 
που έλαβε γνώση της διαγραφής ή της μεταβολής των 
στοιχείων. Η επανάληψη της κρίσης ενεργείται από το 
αρμόδιο πρωτοβάθμιο Συμβούλιο Κρίσεων μετά τη δι¬ 
αγραφή ή τη μεταβολή του δυσμενούς στοιχείου, ή την 
υποβολή της αίτησης και η απόφασή του εκδίδεται 
εντός προθεσμίας εξήντα ημερών από την κοινοποίηση 
στον Πρόεδρο της σχετικής διαταγής σύγκλησης του. 
Η νέα κρίση των επανακρινόμενων βαθμοφόρων ενερ- 
γείται από την κατάσταση στην οποία τελούν κατά το 
χρόνο της νέας αυτής κρίσης. 

Άρθρο 10 
Πίνακες κρίσεων 

Ανθυπασπιστής, Υπαξιωματικός Λ.Σ.-ΕΛ.ΑΚΤ. και Λιμε¬ 
νοφύλακας, κρίνεται και εγγράφεται στους προβλεπό- 
μενους από το επόμενο άρθρο πίνακες ως: 

1. «Προακτέος», εκείνος που χαρακτηρίζεται από το 
σύνολο των ουσιαστικών του προσόντων κατά την υπό 
κρίση χρονική περίοδο ως «εξαίρετος», ή «λίαν καλός» 
και «καλός» και κρίνεται κατάλληλος για προαγωγή στον 
επόμενο βαθμό. 

2. «Διατηρητέος», εκείνος που κρίνεται κατάλληλος 
για την αποτελεσματική ενάσκηση των καθηκόντων του 
βαθμού που φέρει, παραμένοντας στο Σώμα με τον 
κατεχόμενο βαθμό. 

3. «Ευδοκίμως τερματίσας τη σταδιοδρομία του», εκεί¬ 
νος που δεν αποδίδει κατά την ενάσκηση των καθη¬ 
κόντων του και κρινόμενος πριν την αποστρατεία του, 
κατά τα οριζόμενα στις εκάστοτε ισχύουσες διατάξεις, 
χαρακτηρίζεται από το σύνολο των ουσιαστικών του 
προσόντων ως «λίαν καλός» και «καλός» για προαγωγή 
πριν ή κατά την αποστρατεία του αυτή. 

4. «Παραμάνων στον ίδιο βαθμό», εκείνος που χαρακτη¬ 
ρίζεται από το σύνολο των ουσιαστικών του προσόντων 
κατά την υπό κρίση χρονική περίοδο ως «μέτριος», αλλά 
κρινόμενος κατάλληλος για την ενάσκηση των καθηκό¬ 
ντων του βαθμού που φέρει. 

5. «Αποστρατευτέος», εκείνος που θεωρείται ακατάλ¬ 
ληλος για την αποτελεσματική ενάσκηση των καθηκό¬ 
ντων του βαθμού που φέρει, χαρακτηριζόμενος από το 
σύνολο των ουσιαστικών του προσόντων κατά την υπό 
κρίση χρονική περίοδο ως «απαράδεκτος», ή όποιος 
κρίνεται ως «αποστρατευτέος» κατ’ εφαρμογή των εκά¬ 
στοτε ισχυουσών διατάξεων και έχει χαρακτηρισθεί ως 
«μέτριος». 

Άρθρο 11 

Σύνταξη, κύρωση, ισχύς 
και εκτέλεση πινάκων κρίσεων 

1. Τα Συμβούλια Κρίσεων καταρτίζουν πρακτικό για 
κάθε συνεδρίαση και συντάσσουν πίνακες εις διπλούν 
για όσους έκριναν, χωριστά κατά είδος κρίσης, κατηγο¬ 
ρία και βαθμό, που υπογράφονται από τον Πρόεδρο, τα 
συμμετέχοντα μέλη και τον γραμματέα, ως εξής: 

α) Για τους κρινόμενους λόγω συμπλήρωσης συντάξι¬ 
μης υπηρεσίας, ή κατάληψης από το όριο ηλικίας, μετά 
την 01-01-2015, σύμφωνα με τις εκάστοτε ισχύουσες 
διατάξεις: 

Πίνακας Α' «Ευδοκίμως τερματισάντων τη σταδιο¬ 
δρομία τους» 

Πίνακας Β' «Αποστρατευτέων». 

Για τους Ανθυπασπιστές και Υπαξιωματικούς Λ.Σ.- 
ΕΛ.ΑΚΤ. που κρίνονται κατ' εφαρμογή των διατάξεων 

των άρθρων 68 και 69 του ν. 3079/2002 «Κύρωση του 
Κώδικα Προσωπικού Λ.Σ.» (ΦΕΚ 311 Α'), όπως αυτές ισχύ¬ 
ουν και εφαρμόζονται κάθε φορά μέχρι τις 31-12-2014, 
συντάσσονται αντίστοιχοι με τους προαναφερθέντες 
πίνακες. 

β) Για τους Ανθυπασπιστές και Υπαξιωματικούς Λ.Σ. 
-ΕΛ.ΑΚΤ. που κρίνονται κατ' εφαρμογή των διατάξεων 
της παραγράφου 2(γ) του άρθρου 70 του ν. 3079/2002 
«Κύρωση του Κώδικα Προσωπικού Λ.Σ.» (ΦΕΚ 311 Α'), 
όπως αυτές ισχύουν και εφαρμόζονται κάθε φορά μέχρι 
τις 31-12-2014, και εφόσον δεν εμπίπτουν στην ανωτέρω 
περίπτωση, συντάσσονται οι κάτωθι πίνακες: 

Πίνακας Α' «Προακτέων» 

Πίνακας Β' «Αποστρατευτέων» 
γ) Για τους κρινόμενους κατά τις εκάστοτε ισχύου- 
σες διατάξεις λόγω ουσιώδους έλλειψης ουσιαστικών 
προσόντων: 

Πίνακας Α' «Διατηρητέων» 

Πίνακας Β' «Αποστρατευτέων». 
δ) Γ ια τους κρινόμενους λόγω σωματικής ή διανοητι¬ 
κής ανικανότητας: 

Πίνακας Α' «Ευδοκίμως τερματισάντων τη σταδιο¬ 
δρομία τους» 

Πίνακας Β' «Αποστρατευτέων». 
ε) Για τους λοιπούς κρινόμενους και μη ειδικά οριζό¬ 
μενους στην παρούσα παράγραφο βαθμοφόρους: 
Πίνακας Α' «Προακτέων» 

Πίνακας Β' «Παραμενόντων στον ίδιο βαθμό» 

Πίνακας Γ' «Αποστρατευτέων». 

2. Οι καταρτιζόμενοι από τα Συμβούλια Κρίσεων πίνα¬ 
κες είναι οριστικοί και δεν υπόκεινται σε άλλη διατύπω¬ 
ση, υποβάλλονται δε από τους Προέδρους των Συμβου¬ 
λίων, μέσω της Διεύθυνσης Προσωπικού Λ.Σ.-ΕΛ.ΑΚΤ., 
στον οικείο Υπουργό, ο οποίος κυρώνει τους πίνακες 
των Ανθυπασπιστών, ή στον Αρχηγό Λ.Σ.-ΕΛ.ΑΚΤ., ο 
οποίος κυρώνει τους πίνακες των Υπαξιωματικών Λ.Σ.- 
ΕΛ.ΑΚΤ. και Λιμενοφυλάκων. 

3. Οι ανωτέρω πίνακες κυρώνονται με αντίστοιχες 
αποφάσεις του οικείου Υπουργού και του Αρχηγού Λ.Σ.- 
ΕΛ.ΑΚΤ., οι οποίες εκδίδονται εντός προθεσμίας είκοσι 
ημερών από την ημέρα που περιήλθαν στη Διεύθυνση 
Προσωπικού Λ.Σ.-ΕΛ.ΑΚΤ., και οι οποίες δε δημοσιεύο¬ 
νται στην Εφημερίδα της Κυβερνήσεως. Από την ημέρα 
υπογραφής των σχετικών αποφάσεων κύρωσης των πι¬ 
νάκων κάθε έτους αρχίζει η ισχύς τους, η οποία διαρκεί 
μέχρι και την κύρωση των πινάκων του επόμενου έτους. 
Ομοίως ισχύουν και οι τυχόν καταρτιζόμενοι, μετά από 
επανάκριση ή μετά από διενέργεια έκτακτων κρίσεων, 
συμπληρωματικοί πίνακες. 

4. Αν για οποιονδήποτε λόγο δεν κατέστη δυνατή η 
κατάρτιση νέων πινάκων εξακολουθούν να ισχύουν οι 
πίνακες κρίσης του προηγούμενου έτους. 

5. Με βάση τους πίνακες προακτέων ενεργούνται 
προαγωγές εντός είκοσι ημερών από την κένωση ορ¬ 
γανικών θέσεων, κατ’ εφαρμογή των εκάστοτε ισχυου- 
σών διατάξεων για το χρόνο παραμονής στο βαθμό. 
Για την προαγωγή των Ανθυπασπιστών Λ.Σ.-ΕΛ.ΑΚΤ. 
απαιτείται η έκδοση προεδρικού διατάγματος, το οποίο 
προκαλείται από τον οικείο Υπουργό και δημοσιεύεται 
στην Εφημερίδα της Κυβερνήσεως. Γ ια την προαγωγή 
των Υπαξιωματικών Λ.Σ.-ΕΛ.ΑΚΤ. και Λιμενοφυλάκων, 
απαιτείται η έκδοση σχετικής απόφασης του Αρχηγού 
Λ.Σ.-ΕΛ.ΑΚΤ. 


6. Με την κύρωση των σχετικών πινάκων κρίσεων 
και σε εκτέλεση των πινάκων αποστρατευτέων, καθώς 
και στην περίπτωση που τίθενται βαθμοφόροι σε αυ- 
τεπάγγελτη αποστρατεία με την εγγραφή σε πίνακα 
«παραμενόντων στον ίδιο βαθμό» σύμφωνα με τις ισχύ- 
ουσες διατάξεις, ο οικείος Υπουργός προκειμένου για 
Ανθυπασπιστές και ο Αρχηγός Λ.Σ.-ΕΛ.ΑΚΤ. για τους 
Υπαξιωματικούς Λ.Σ.-ΕΛ.ΑΚΤ. και Λιμενοφύλακες, εκδίδει 
απόφαση περί αυτεπάγγελτης αποστρατείας αυτών, 
η οποία δημοσιεύεται στην Εφημερίδα της Κυβερνή¬ 
σεως. 

7. Βαθμοφόροι Λ.Σ.-ΕΛ.ΑΚΤ., οι οποίοι πριν από την 
προώθηση της διοικητικής πράξης αποστρατείας τους 
λόγω εγγραφής τους σε πίνακα «αποστρατευτέων», 
έχουν παραπεμφθεί σε Ανακριτικό Συμβούλιο με το 
ερώτημα της απόταξης, δεν αποστρατεύονται με την 
κρίση τους αυτή, έστω και αν ισχύει ο σχετικός πίνακας, 
αλλά αναμένεται η εκδίκαση της υπό κρίση υπόθεσης 
από το Ανακριτικό Συμβούλιο, και εάν αυτό αποφανθεί 
υπέρ των εγκαλουμένων τότε προωθείται η διοικητική 
πράξη της αποστρατείας τους, με βάση την προαναφε- 
ρόμενη κρίση τους, ειδάλλως προωθείται η διοικητική 
πράξη της απόταξής τους. 

8. Βαθμοφόροι Λ.Σ.-ΕΛ.ΑΚΤ. που διατελούν σε άνω των 
δύο μηνών νοσηλεία ή αναρρωτική άδεια και κρίνονται 
από το αρμόδιο Συμβούλιο ως αποστρατευτέοι, δεν 
αποστρατεύονται με βάση την κρίση τους αυτή, αλλά 
παραπέμπονται με διαταγή του Αρχηγού Λ.Σ.-ΕΛ.ΑΚΤ. 
ενώπιον της αρμόδιας Υγειονομικής Επιτροπής, ενώ πα¬ 
ράλληλα αναστέλλεται η κύρωση του σχετικού πίνακα 
κρίσης τους. Εάν η Υγειονομική Επιτροπή αποφανθεί 
ότι οι παραπεμφθέντες είναι σωματικά μη ικανοί και 
η απόφασή της αυτή καταστεί αμετάκλητη, σύμφωνα 
με τις ισχύουσες διατάξεις, οι ανωτέρω τίθενται σε 
αυτεπάγγελτη αποστρατεία για τους λόγους που ανα- 
φέρονται στη σχετική γνωμάτευση, ειδάλλως τίθενται 
σε αυτεπάγγελτη αποστρατεία με βάση την προανα- 
φερόμενη απόφαση του Συμβουλίου Κρίσεων. Σε πε¬ 
ρίπτωση αποστρατείας βαθμοφόρων Λ.Σ.-ΕΛ.ΑΚΤ. που 
συμπληρώνουν μέχρι την 31η Δεκεμβρίου του έτους 
κατά το οποίο ενεργούνται οι κρίσεις, συντάξιμη υπηρε¬ 
σία, η ανωτέρω παραπομπή στην αρμόδια Υγειονομική 
Επιτροπή προς κρίση της σωματικής τους ικανότητας 
είναι δυνητική. 

9. Μέχρι 31-12-2014, για την εφαρμογή των προβλεπο- 
μένων στο παρόν άρθρο, λαμβάνεται υπόψιν η πραγ¬ 
ματική υπηρεσία των τριάντα πέντε ετών και η κατά¬ 
ληψη από το όριο ηλικίας ανά βαθμό, σύμφωνα με τα 
άρθρα 68 και 69 του ν. 3079/2002 «Κύρωση του Κώδικα 
Προσωπικού Λ.Σ.» (ΦΕΚ 311 Α'), όπως αυτά ισχύουν και 
εφαρμόζονται κάθε φορά. 

Άρθρο 12 

Διαδικασία επανακρίσεων 
ενώπιον δευτεροβαθμίων Συμβουλίων Κρίσεων 

1. Οι δυσμενείς αποφάσεις των Συμβουλίων Κρίσεων 
και τα συντασσόμενα πρακτικά, κοινοποιούνται με εμπι- 
στευτικό έγγραφο στους κριθέντες εντός προθεσμίας 
τριάντα ημερών από την κύρωση των πινάκων ή τη 
δημοσίευσή τους, όταν αυτή απαιτείται. 

2. Οι δυσμενώς κριθέντες έχουν δικαίωμα άσκησης 
ενδικοφανούς προσφυγής κατά της απόφασης, εντός 
ανατρεπτικής προθεσμίας τριάντα ημερών από την κοι- 

νοποίησή της, η οποία υποβάλλεται ιεραρχικά, μέσω της 
Διεύθυνσης Προσωπικού Λ.Σ.-ΕΛ.ΑΚΤ., προς τα αρμόδια 
δευτεροβάθμια Συμβούλια Κρίσεων. 

3. Τα δευτεροβάθμια Συμβούλια Κρίσεων, στο πλαί¬ 
σιο εξέτασης προσφυγών από τους ενδιαφερομένους 
βαθμοφόρους Λ.Σ.-ΕΛ.ΑΚΤ., λαμβάνουν υπόψιν τις προ¬ 
σφυγές, τα συνυποβαλλόμενα νέα στοιχεία, καθώς και 
όσα ελήφθησαν υπόψιν κατά την πρωτοβάθμια κρίση 
και αποφασίζουν αιτιολογημένα και οριστικά. Σε όλες 
τις περιπτώσεις τα δευτεροβάθμια Συμβούλια Κρίσεων 
υποχρεούνται στη σύνταξη σχετικού πρακτικού. 

4. Σε περίπτωση άσκησης προσφυγής από τον εν¬ 
διαφερόμενο βαθμοφόρο Λ.Σ.-ΕΛ.ΑΚΤ., απαγορεύεται 
στο δευτεροβάθμιο Συμβούλιο Κρίσεων, η έκδοση από¬ 
φασης δυσμενέστερης του πρωτοβαθμίου Συμβουλίου 
Κρίσεων. 

5. Με βάση τις προαναφερόμενες αποφάσεις των Συμ¬ 
βουλίων Κρίσεων, οι επανακρινόμενοι εγγράφονται σε 
πίνακες οι οποίοι κυρώνονται σύμφωνα με τις ισχύουσες 
διατάξεις. 

6. Οι δυσμενείς αποφάσεις των δευτεροβαθμίων Συμ¬ 
βουλίων Κρίσεων κοινοποιούνται με εμπιστευτικό έγ¬ 
γραφο στους ενδιαφερομένους εντός τριάντα ημερών 
από την κύρωση των πινάκων ή τη δημοσίευσή τους, 
όταν αυτή απαιτείται, και το αποτέλεσμα των κρίσεων 
αυτών καταχωρίζεται στην οικεία για κάθε βαθμοφόρο 
Λ.Σ.-ΕΛ.ΑΚΤ. μερίδα. 

7. Η προθεσμία άσκησης προσφυγής για επανάκριση 
και η άσκηση προσφυγής από τους δυσμενώς κριθέντες 
βαθμοφόρους Λ.Σ.-ΕΛ.ΑΚΤ. δεν αναστέλλει την έκδοση 
των σχετικών διοικητικών πράξεων. 

8. Σε περίπτωση ακυρώσεως των αποφάσεων των 
Συμβουλίων Κρίσεων από τα διοικητικά δικαστήρια, 
η υπόθεση αναπέμπεται στο αρμόδιο δευτεροβάθμιο 
Συμβούλιο Κρίσεων, με εξαίρεση τις περιπτώσεις που η 
ακυρωτική απόφαση αφορά την κακή σύνθεση του πρω¬ 
τοβαθμίου Συμβουλίου Κρίσεων ή την κρίση του βαθμο¬ 
φόρου από τα πρωτοβάθμια Συμβούλια Κρίσεων για τη 
διαπίστωση των τυπικών προς προαγωγή προσόντων, 
οπότε οι υποθέσεις αυτές αναπέμπονται στο αρμόδιο 
Συμβούλιο Κρίσεων για επανάληψη της διαδικασίας από 
την αρχή. Τα Συμβούλια Κρίσεων που είναι αρμόδια 
για τις κρίσεις που αφορούν οι ακυρωτικές αποφάσεις, 
συγκαλούνται και συνέρχονται εντός εύλογου χρόνου 
και προβαίνουν στην επανάκριση των βαθμοφόρων, για 
τα έτη στα οποία αυτές αναφέρονται, εγγράφοντας 
τους επανακρινόμενους στους προβλεπόμενους για το 
βαθμό και την κατηγορία τους πίνακες. 

α) Αν εγγραφούν σε πίνακες «προακτέων», οι μεν δι- 
ατελούντες σε ενέργεια προάγονται αναδρομικά και 
ανακτούν την αρχαιότητά τους, οι δε διατελούντες σε 
αποστρατεία επαναφέρονται στην ενέργεια με παράλ¬ 
ληλη ανάκληση της διοικητικής πράξης αποστρατείας 
τους, προάγονται αναδρομικά και ανακτούν την αρχαι¬ 
ότητά τους. 


β) Αν εγγραφούν σε πίνακα «ευδοκίμως τερματισάντων 
τη σταδιοδρομία τους», ανακαλείται η διοικητική πράξη 
της αποστρατείας τους, επαναφέρονται στην ενέργεια 
από την ημερομηνία αποστρατείας τους, προάγονται 
στον αμέσως επόμενο βαθμό, τιθέμενοι εκτός οργανικών 
θέσεων, και αποστρατεύονται μετά από πάροδο μηνάς 
με το βαθμό αυτό. 

γ) Αν εγγραφούν σε πίνακα «αποστρατευτέων» για το 
έτος που οφείλεται η κρίση: 

(αα) Οι διατελούντες στην ενέργεια τίθενται σε αυ- 
τεπάγγελτη αποστρατεία, αμέσως με την κύρωση των 
σχετικών πινάκων και με το βαθμό που φέρουν, ανεξάρ¬ 
τητα αν η κρίση αφορά παρελθόν έτος. 

(ββ) Οι διατελούντες σε αποστρατεία, αφού ανακλη¬ 
θεί η διοικητική πράξη αποστρατείας τους, τίθενται εκ 
νέου σε αυτεπάγγελτη αποστρατεία, αναδρομικά από 
το χρονικό σημείο στο οποίο αναφέρεται η ακυρωθεί- 
σα δυσμενής τους κρίση, το οποίο δεν πρέπει να είναι 
προγενέστερο της αρχικής τους αποστρατείας. 

(γγ) Οι επανακρινόμενοι, κατόπιν ακύρωσης της πει¬ 
θαρχικής ποινής της απόταξης που τους είχε επιβληθεί 
και μετά από την έκδοση απαλλακτικής γνωμάτευσης 
του Ανακριτικού Συμβουλίου, αποστρατεύονται ανα¬ 
δρομικά από το χρονικό σημείο στο οποίο αναφέρεται 
η κρίση τους και με το βαθμό τον οποίο έφεραν κατά 
τη συγκεκριμένη χρονική περίοδο. 

9. Τα αρμόδια δευτεροβάθμια Συμβούλια Κρίσεων, που 
συνέρχονται για να επανακρίνουν τους δυσμενώς κρι¬ 
θέντες βαθμοφόρους Λ.Σ.-ΕΛ.ΑΚΤ., ύστερα από άσκηση 
του δικαιώματος προσφυγής ή κατόπιν ακυρωτικής από¬ 
φασης διοικητικού δικαστηρίου, εκδίδουν υποχρεωτικά 
τις αποφάσεις τους εντός προθεσμίας εξήντα ημερών 
από την κοινοποίηση στον Πρόεδρο της σχετικής δια¬ 
ταγής σύγκλησής τους. 

Άρθρο 13 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Από την έναρξη ισχύος του παρόντος, οι διατάξεις 
του νόμου 3079/2002 «Κύρωση του Κώδικα του Προσω¬ 
πικού Λιμενικού Σώματος» (ΦΕΚ 311 Α'), που ρυθμίζουν 
θέματα συγκρότησης, σύνθεσης και λειτουργίας των 
Συμβουλίων Κρίσεων, όπως έχουν τροποποιηθεί, παύουν 
να ισχύουν. 

Στον Υπουργό Προστασίας του Πολίτη αναθέτουμε 
την δημοσίευση και εκτέλεση του παρόντος διατάγ¬ 
ματος. 

Αθήνα, 5 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.90 


Ηλεκτρονική Διεύθυνση: ήίίρ://νννννν.βί. 9 Γ - β-πιαΐΙ: ννβόπΐ35ί6ΐ·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*010007509041 20020 * - 




















































































